cyanic-selkie/wikianc huggingface dataset:
ವಟ್ಟಗಳು ಮತ್ತು ರಿಯಾಯಿತಿಗಳು
ವ್ಯಾಪಾರ ರಿಯಾಯಿತಿಗಳೆಂದರೆ ಸಗಟು ವ್ಯಾಪಾರಿ ಅಥವಾ ತಯಾರಕನು ಚಿಲ್ಲರೆ ವ್ಯಾಪಾರಿಗೆ ಪಟ್ಟಿಬೆಲೆಯಲ್ಲಿ ನೀಡುವ ಬೆಲೆಯಲ್ಲಿನ ಕಡಿತಗಳು. ನಗದು ರಿಯಾಯಿತಿಗಳೆಂದರೆ ಸಾಲಗ್ರಾಹಿಗೆ ನೀಡಲಾಗುವ ಬೆಲೆಯಲ್ಲಿನ ಕಡಿತಗಳು. ನಿರ್ದಿಷ್ಟ ಸಮಯದೊಳಗೆ ಪಾವತಿ ಮಾಡುವಂತೆ ಸಾಲಗ್ರಾಹಿಯನ್ನು ಪ್ರೋತ್ಸಾಹಿಸಲು ಇವನ್ನು ನೀಡಲಾಗುತ್ತದೆ. ಸಂದಾಯವನ್ನು ವೇಗಗೊಳಿಸಲು ಮತ್ತು ಹೀಗೆ ಸಂಸ್ಥೆಗೆ ನಗದು ಹರಿವನ್ನು ಒದಗಿಸಲು ಈ ರಿಯಾಯಿತಿಗಳು ಉದ್ದೇಶಿತವಾಗಿರುತ್ತವೆ. ಕೆಲವೊಮ್ಮೆ ಇವನ್ನು ಪ್ರಚಾರ ಸಾಧನವಾಗಿ ಬಳಸಲಾಗುತ್ತದೆ. ಉದಾಹರಣೆಗೆ ೨/೧೦ ಒಟ್ಟು ೩೦ - ಇದರರ್ಥ ಖರೀದಿದಾರನು ಸರಕುಪಟ್ಟಿ ದಿನಾಂಕದ ೩೦ ದಿನಗಳೊಳಗೆ ಪಾವತಿ ಮಾಡಬೇಕು, ಆದರೆ ಅವರು ಸರಕುಪಟ್ಟಿ ದಿನಾಂಕದ ೧೦ ದಿನಗಳೊಳಗೆ ಪಾವತಿ ಮಾಡಿದರೆ ಶೇಕಡ ೨ರಷ್ಟು ರಿಯಾಯಿತಿ ಪಡೆಯುವರು.
ಕೆಲವು ಚಿಲ್ಲರೆ ವ್ಯಾಪಾರಿಗಳು (ವಿಶೇಷವಾಗಿ ಕಡಿಮೆ ಲಾಭ ಗಳಿಸುವ ಸಣ್ಣ ವ್ಯಾಪಾರಿಗಳು) ನಗದಿನಲ್ಲಿ ಪಾವತಿ ಮಾಡುವ ಗ್ರಾಹಕರಿಗೆ ರಿಯಾಯಿತಿಗಳನ್ನು ನೀಡುತ್ತಾರೆ. ಇದರಿಂದ ಕ್ರೆಡಿಟ್ ಕಾರ್ಡ್ ವಹಿವಾಟುಗಳ ಮೇಲಿನ ಶುಲ್ಕ ಪಾವತಿಯನ್ನು ತಪ್ಪಿಸಬಹುದು.
ಭಾಗಶಃ ಸಂದಾಯದ ರಿಯಾಯಿತಿ - ಇದು ವ್ಯಾಪಾರ ರಿಯಾಯಿತಿಯನ್ನು ಹೋಲುತ್ತದೆ. ಮಾರಾಟಗಾರನು ನಗದು ಹರಿವು ಅಥವಾ ದ್ರವತೆಯನ್ನು ಸುಧಾರಿಸಲು ಬಯಸಿದಾಗ, ಆದರೆ ಖರೀದಿದಾರನು ಸಾಮಾನ್ಯವಾಗಿ ಅಪೇಕ್ಷಿತ ರಿಯಾಯಿತಿ ಗಡುವನ್ನು ಪೂರೈಸಲು ಸಾಧ್ಯವಿಲ್ಲ ಎಂದು ಕಂಡುಕೊಂಡಾಗ ಇದನ್ನು ಬಳಸಲಾಗುತ್ತದೆ. ಖರೀದಿದಾರನು ಸಾಧ್ಯವಾದಷ್ಟು ಮಾಡುವ ಸಂದಾಯಕ್ಕೆ ಭಾಗಶಃ ರಿಯಾಯಿತಿಯು ಮಾರಾಟಗಾರನ ನಗದು ಹರಿವಿಗೆ ಭಾಗಶಃ ನೆರವಾಗುತ್ತದೆ.
ವರ್ಗ:ಮಾರಾಟಗಾರಿಕೆ
ಅಕ್ಕಲಕೋಟೆ
ಅಕ್ಕಲಕೋಟೆಯು ಮಹಾರಾಷ್ಟ್ರ ರಾಜ್ಯದ ಸೋಲಾಪುರ ತಾಲ್ಲೂಕಿನಲ್ಲಿರುವ ಪಟ್ಟಣ.ವಿಧಾನ ಸಭಾ ಕ್ಷೇತ್ರ
ಸೋಲಾಪುರದಿಂದ ೪೦ ಕಿ.ಮೀ ದೂರದಲ್ಲಿರುವ ಈ ಪಟ್ಟಣ ಕರ್ನಾಟಕದ ಗಡಿಯಲ್ಲಿದೆ.
ಇತಿಹಾಸ
ಗುಲ್ಬರ್ಗಕ್ಕೆ ಸಮೀಪದಲ್ಲಿರುವ ಪ್ರಾಚೀನ ಐತಿಹಾಸಿಕ ಸ್ಥಳ. ಇದು ಸಾತವಾಹನರ ಮತ್ತು ರಾಷ್ಟ್ರಕೂಟರ ರಾಜ್ಯದಲ್ಲಿ ಸೇರಿತ್ತೆಂದು ಶಾಸನಗಳಿಂದ ಗೊತ್ತಾಗುತ್ತದೆ. ಯಾದವ ಮನೆತನದವರ ಅನೇಕ ಶಾಸನಗಳು ಇಲ್ಲಿ ದೊರೆತಿರುವುದರಿಂದ 14ನೆಯ ಶತಮಾನದವರೆಗೆ ಇದು ಯಾದವರ ಆಳ್ವಿಕೆಯಲ್ಲಿತ್ತು ಎಂದು ತಿಳಿದುಬರುತ್ತದೆ. 16ನೆಯ ಶತಮಾನದಲ್ಲಿ ಬಿಜಾಪುರ ಮತ್ತು ಅಹಮದ್ನಗರ ರಾಜ್ಯಗಳ ಯುದ್ಧಗಳು ಇಲ್ಲಿ ನಡೆದುವು. ಶಿವಾಜಿಯ ಮೊಮ್ಮಗನಾದ ಷಾಹು ರಾಣೋಜಿ ಎಂಬ ಬಾಲಕನಿಗೆ ಫತೇಸಿಂಗ್ ಎಂಬ ಹೊಸ ಹೆಸರನ್ನು ಕೊಟ್ಟು 1712ರಲ್ಲಿ ಅವನಿಗೆ ಅಕ್ಕಲಕೋಟೆಯನ್ನು ಜಹಗೀರನ್ನಾಗಿ ಕೊಟ್ಟ. 1760ರಲ್ಲಿ ಫತೇಸಿಂಗನು ಮರಣಹೊಂದಲು ಷಾಹಜಿ ಅಕ್ಕಲಕೋಟೆ ಸಂಸ್ಥಾನದ ರಾಜನಾದ. ಇವನಿಗೂ ಇವನ ಸಹೋದರನಾದ ತುಳಜೀ ಎಂಬುವನಿಗೂ ಆದ ಕಲಹದಲ್ಲಿ ಅಬ್ಬಾಸಾಹೇಬನ ಪರವಾಗಿ ಈಸ್್ಟ ಇಂಡಿಯಾ ಕಂಪೆನಿ ಈ ಕಲಹದಲ್ಲಿ ಪ್ರವೇಶಿಸಿತು. ಅಬ್ಬಾಸಾಹೇಬನೇ ಅಕ್ಕಲಕೋಟೆಯ ರಾಜನೆಂದು ತೀರ್ಮಾನಿಸಿತು. ಇವನು 1822ರಲ್ಲಿ ಮರಣಹೊಂದಲು ಇವನ ಮಗನಾದ ಮಾಲೋಜಿ ರಾಜನಾದ. ಮಾಲೋಜಿ 1828ರಲ್ಲಿ ಮರಣ ಹೊಂದಲು ಇವನ ಮಗನಾದ ಷಾಹಜಿ ರಾಜನಾದ. ಆಗ ಇವನಿಗೆ ಕೇವಲ 8 ವರ್ಷ. ಆದುದರಿಂದ ಸತಾರ ಸಂಸ್ಥಾನದ ರಾಜ ಇವನ ಪರವಾಗಿ ರಾಜ್ಯಭಾರ ಮಾಡಲು ಪ್ರಾರಂಭಿಸಿದ. ಆದರೆ ಜನಗಳು ಸತಾರದ ರಾಜನಮೇಲೆ ದಂಗೆ ಎದ್ದರು. ಬ್ರಿಟಿಷ್ ಸೈನ್ಯ ದಂಗೆಯನ್ನು ಅಡಗಿಸಿ ಬ್ರಿಟಿಷ್ ಗವರ್ನರನ್ನು ನೇಮಕ ಮಾಡಿತು. ಅನಂತರ ಷಾಹಜಿ ಬ್ರಿಟಿಷರ ಅಧೀನನಾಗಿ ಆಳಿದ. ಭಾರತ ಸ್ವತಂತ್ರವಾದ ಮೇಲೆ ಅಕ್ಕಲಕೋಟೆ ಸಂಸ್ಥಾನ ಮಹಾರಾಷ್ಟ್ರ ಸರ್ಕಾರದ ಆಡಳಿತಕ್ಕೊಳಪಟ್ಟು ಶೋಲಾಪುರ ಜಿಲ್ಲೆಯ ಭಾಗವಾಗಿ ಮುಂದುವರೆಯುತ್ತಿದೆ.
ಭೌಗೋಳಿಕ
ಈಗ ಊರು ಪ್ರಮುಖ ರೈಲುನಿಲ್ದಾಣವಾಗಿದೆ. ಜನಸಂಖ್ಯೆ ೨೦೧೧ ರಲ್ಲಿ ೪೦,೧೦೩. ಸಮುದ್ರಮಟ್ಟದಿಂದ 1800' ಎತ್ತರವಿದ್ದು ಸಹ್ಯಾದ್ರಿಯ ಮಳೆಯ ನೆರಳಿನಲ್ಲಿರುವುದರಿಂದ ವಾರ್ಷಿಕ ಮಳೆ ಸು. 63-76ಸೆಂ.ಮೀ ಮಾತ್ರ. ಬೋರಿ ಮತ್ತು ಹರಣಿ ನದಿಗಳು ದಕ್ಷಿಣಕ್ಕೆ ಹರಿಯುತ್ತವೆ. ನೀರು ಮತ್ತು ವಿದ್ಯುತ್ ಪುರೈಕೆ ಬೋರಿನದಿಯಿಂದ. ನೆಲ ಕರಿ ಮತ್ತು ಕೆಂಪು; ವೃಕ್ಷರಹಿತ. ಜೋಳ, ನೆಲಗಡಲೆ, ಸಜ್ಜೆ, ಗೋದಿ, ತೊಗರಿ, ಅಗಸೆ, ಹತ್ತಿ, ಮೆಣಸಿನಕಾಯಿ, ಬತ್ತ, ಕಬ್ಬು, ಬಾಳೆ, ವೀಳೆಯದೆಲೆ-ಇವು ಇಲ್ಲಿನ ಬೆಳೆಗಳು. ಒಕ್ಕಲುತನ, ತೋಟಗಾರಿಕೆ, ನೇಯ್ಗೆ ಇವು ಪ್ರಮುಖ ಉದ್ಯಮಗಳು. ಇಲ್ಲಿ ಸ್ವಾಮಿ ಮಹಾರಾಜರ ಸಮಾಧಿ ಮತ್ತು ಶಸ್ತ್ರಾಸ್ತ್ರ ಸಂಗ್ರಹಾಲಯಗಳು ಪ್ರೇಕ್ಷಣೀಯ ಸ್ಥಳಗಳಾಗಿವೆ.
ಕಾಂತಪುರಂ ಎಪಿ ಅಬೂಬಕರ್ ಮುಸ್ಲಿಯಾರ್
ಕಾಂತಪುರಂ ಎ ಪಿ ಅಬೂಬಕರ್ ಮುಸ್ಲಿಯಾರ್  ಅಥವಾ ಶೈಖ್ ಅಬೂಬಕರ್ ಅಹ್ಮದ್ ಭಾರತದಲ್ಲಿ ಸುನ್ನಿ ಮುಸ್ಲಿಂ ಮುಖಂಡರಾಗಿದ್ದಾರೆ. ಅಬೂಬಕರ್ ಅಹ್ಮದ್ ಅವರು ಕೇರಳದಕಲ್ಲಿಕೋಟೆಯಲ್ಲಿನ ಕಾರಂದೂರಿನಲ್ಲಿರುವ ಮರ್ಕಜ್ ಸಖಾಫತಿ ಸ್ಸುನ್ನಿಯ್ಯಾದ ಸಂಸ್ಥಾಪಕ ಮತ್ತು ಚಾನ್ಸೆಲರ್, ಅಖಿಲ ಭಾರತ ಮುಸ್ಲಿಂ ವಿದ್ವಾಂಸರ ಸಂಘದ (ಅಖಿಲ ಭಾರತ ಸುನ್ನಿ ಜಾಮಿಯುತುಲ್ ಉಲಮಾ) ಪ್ರಧಾನ ಕಾರ್ಯದರ್ಶಿಯಾಗಿದ್ದಾರೆ. ಅವರು ಸುನ್ನಿ ಯೂತ್ ಸೊಸೈಟಿಯ (ಎಸ್ವೈಎಸ್) ಮುಖ್ಯ ಪೋಷಕರಾಗಿದ್ದಾರೆ ಮತ್ತು ಇಸ್ಲಾಮಿಕ್ ಶೈಕ್ಷಣಿಕ ಮಂಡಳಿಯ ಅಧ್ಯಕ್ಷರಾಗಿದ್ದಾರೆ. ಸಮಸ್ತ ಕೇರಳ ಜಂಇಯ್ಯತ್ತುಲ್ ಉಲಮಾ ದಿಂದ ಹೊರಹಾಕಿದಾಗ ಸ್ವತಃ ಸಂಘಟನೆಯೊಂದನ್ನು ಸಮಾನ ಹೆಸರಿನಲ್ಲಿ ಕಟ್ಟಿ ಬೆಳಸಿದರು. http://www.oneindia.com/india/muslim-intellectuals-denounce-a-p-aboobacker-musliyars-misogynistic-remark-1940939.html
ಜನನ ಮತ್ತು ಬಾಲ್ಯ ಕಾಲ ಕೇರಳದ ಕಲ್ಲಿಕೋಟೆ ಜಿಲ್ಲೆಯೆ ಕಾಂತಪುರಂ ಎಂಬಲ್ಲಿ ೧೯೩೯ ಮಾರ್ಚ್ ತಿಂಗಳ ೨೨ರಂದು ಜನಿಸಿದ ಇವರು ವೆಲ್ಲೂರ್ ಬಾಖಿಯಾತ್ ನಿಂದ್ ಬಾಖವಿ ಬಿರುದು ಪಡೆದಿದ್ದಾರೆ. ಖ್ಯಾತ ವಿದ್ವಾಂಸರಾಗಿದ್ದ ಒ.ಕೆ. ಜೈನುದ್ದೀನ್ ಮುಸ್ಲಿಯಾರ್ ಅವರ ಪ್ರಧಾನ ಗುರು. ಶಂಸುಲ್ ಉಲಮಾ ಇವರ ಗುರುವಿನ ಗುರು.
ಶೈಕ್ಷಣಿಕ ಪುನರುಜ್ಜೀವನ'
ಧಾರ್ಮಿಕ ಮತ್ತು ಸಾಮಾಜಿಕ ವೀಕ್ಷಣೆಗಳು
ಇಸ್ಲಾಮಿಕ್ ಉಗ್ರಗಾಮಿತ್ವವನ್ನು ಅಬೂಬಕರ್ ಖಂಡಿಸಿದ್ದಾರೆ: " ಐಸಿಸ್ ನಂತಹ ಉಗ್ರಗಾಮಿ ಗುಂಪುಗಳು ಶಾಂತಿ ಮತ್ತು ಸಹಿಷ್ಣುತೆಯನ್ನು ಸಮರ್ಥಿಸುವ ಒಂದು ಧರ್ಮವನ್ನು ದೂಷಿಸಲು ಪ್ರಯತ್ನಿಸುತ್ತಿವೆ." ನವೆಂಬರ್ 2015 ರಲ್ಲಿ ಅವರು ಲಿಂಗ ಸಮಾನತೆಯ ಬಗ್ಗೆ ಪ್ರತಿಕ್ರಿಯಿಸಿದರು: "ಲಿಂಗ ಸಮಾನತೆ ಎನ್ನುವುದು ಎಂದಿಗೂ ಸತ್ಯವಲ್ಲ, ಇದು ಇಸ್ಲಾಂ ಧರ್ಮ, ಮಾನವೀಯತೆಯ ವಿರುದ್ಧ ವಾಗಿದೆ" ಲಿಂಗ ಸಮಾನತೆ ಎನ್ನುವುದು ಇಸ್ಲಾಂ ಮತ್ತು ಅದರ ಸಂಸ್ಕೃತಿಯನ್ನು ನಾಶಮಾಡುವ ಗುರಿಯನ್ನು ಹೊಂದಿದೆ ". ರಾಷ್ಟ್ರೀಯ ಮಟ್ಟದಲ್ಲಿ ಅವರು ಭಾರತೀಯ ಸೂಫಿಸಮ್ ಅನ್ನು ಬೆಂಬಲಿಸುತ್ತಾರೆ.
ಅವರು ಹೇಳಿದರು: " ಸಾಮಾಜಿಕ ಕ್ಷೇತ್ರದಿಂದ ಹೊರತುಪಡಿಸಿ ಇರಿಸಲಾಗಿದ್ದ ಪರಿಸ್ಥಿತಿಯಲ್ಲಿ ಮಹಿಳೆಯರಿಗೆ ವಿಶೇಷ ಬೆಂಬಲ ಮತ್ತು ಕಾಳಜಿಯನ್ನು ನೀಡುವ ಉದ್ದೇಶದಿಂದ ನನ್ನ ಭಾಷಣವನ್ನು ಉಲ್ಲೇಖಿಸಲಾಗಿದೆ.ಈ ಸಾರ್ವಜನಿಕ ಮತ್ತು ವೃತ್ತಿಪರ ಜೀವನದಲ್ಲಿ ಮಹಿಳೆಯರಿಗೆ ವಿಸ್ತರಿಸಬೇಕಾದ ಈ ವಿಶೇಷ ಆರೈಕೆ ಮತ್ತು ಬೆಂಬಲ, ಜಾತಿ, ಮತ ಅಥವಾ ಲೈಂಗಿಕತೆಯ ಹೊರತಾಗಿ ಎಲ್ಲರಿಗೂ ಸಮಾನ ನ್ಯಾಯ ಒದಗಿಸುವ ಭಾರತದ ಸಂವಿಧಾನದ ಮೂಲಕ ವಾಸಿಸುತ್ತೇವೆ ಮತ್ತು ಬದ್ಧವಾಗಿರುತ್ತೇವೆ. " ಹಲವಾರು ವರ್ಷಗಳಿಂದ ಅವರು ಮಹಿಳಾ ಸ್ವಾತಂತ್ರ್ಯದ ಬಗ್ಗೆ ಸಂಪ್ರದಾಯಶೀಲ ಅಭಿಪ್ರಾಯಗಳನ್ನು ವ್ಯಕ್ತಪಡಿಸಿದ್ದಾರೆ. m.varthabharati.in/article/2018_04_15/128828
ಪುಸ್ತಕಗಳು
ಪ್ರಮುಖ ನಿಯತಕಾಲಿಕೆಗಳಲ್ಲಿ ಅರೇಬಿಕ್, ಇಂಗ್ಲಿಷ್, ಉರ್ದು, ತಮಿಳು ಮತ್ತು ಮಲಯಾಳಂ ಭಾಷೆಗಳ ಬರಹಗಾರರಾಗಿ, ಅಬೂಬಕರ್ ಅನೇಕ ಪಾಂಡಿತ್ಯಪೂರ್ಣ ಪುಸ್ತಕಗಳನ್ನು ರಚಿಸಿದ್ದಾರೆ. ಅವರು ಅರೇಬಿಕ್, ಇಂಗ್ಲಿಷ್, ಉರ್ದು, ತಮಿಳು ಮತ್ತು ಮಲಯಾಳಂ ಭಾಷೆಗಳಲ್ಲಿ ಚೆನ್ನಾಗಿ ಮಾತಾಡುತ್ತಿದ್ದಾರೆ.
ಅರ್ನ್ಸ್ಟ್
ಅರ್ನ್ಸ್ಟ್ & ಯಂಗ್ (EY) ಜಗತ್ತಿನ ಬಹು ದೊಡ್ಡ ವೃತ್ತಿನಿರತ ಸೇವಾ ಸಂಸ್ಥೆಗಳಲ್ಲಿ ಒಂದಾಗಿದೆ ಹಾಗೂ ಬಿಗ್ ಫೋರ್ ಆಡಿಟರ್ಸ್ ಗಳ ಪೈಕಿ ಒಂದಾಗಿದೆ; ಇತರ ಮೂರು ಶ್ರೇಷ್ಠ ವಿತ್ತಪರಿವೀಕ್ಷಣ ಸಂಸ್ಥೆಗಳೆಂದರೆ ಪ್ರೈಸ್ ವಾಟರ್ ಹೌಸ್ ಕೂಪರ್ಸ್ (PwC), ಡಿಲೋಯಿಟೆ ಮತ್ತು KPMG. ಅರ್ನ್ಸ್ಟ್ & ಯಂಗ್ ವಿಶ್ವದಾದ್ಯಂತ 140ಕ್ಕೂ ಹೆಚ್ಚು ಸದಸ್ಯ ವಾಣಿಜ್ಯ ಸಂಸ್ಥೆಗಳನ್ನು ಹೊಂದಿರುವ ವಿಶ್ವವ್ಯಾಪಿ ಸಂಸ್ಥೆ. ಅದರ ಭೌಗೋಳಿಕ ಕೇಂದ್ರ ಕಚೇರಿಯು ಯುಕೆಯ ಲಂಡನ್ ನಲ್ಲಿದೆ ಮತ್ತು ಯು.ಎಸ್.ನ ಕೇಂದ್ರ ಕಚೇರಿಯು 5, ಟೈಮ್ಸ್ ಸ್ಕ್ವೇರ್, ನ್ಯೂ ಯಾರ್ಕ್, ನ್ಯೂ ಯಾರ್ಕ್ ನಲ್ಲಿದೆ. ,ಫೋರ್ಬ್ಸ್ ಪತ್ರಿಕೆಯ ಶ್ರೇಣೀಕರಣದ ಪ್ರಕಾರ ಇದು ಯುನೈಟೆಡ್ ಸ್ಟೇಟ್ಸ್ ನ 10ನೆಯ ಅತಿ ದೊಡ್ಡ ಖಾಸಗಿ ಕಂಪನಿಯಾಗಿದೆ.
ಪೂರ್ವ ಇತಿಹಾಸ
ಅರ್ನ್ಸ್ಟ್ & ಯಂಗ್ ಹಲವಾರು ಹಳೆಯ ಸಂಸ್ಥೆಗಳ ವಿಲೀನತೆಗಳ ಸರಣಿಯ ಫಲಶೃತಿಯಾಗಿ ಜನ್ಮತಳೆದ ಸಂಸ್ಥೆ. ಇವೆಲ್ಲವುಗಳಲ್ಲಿ ಅತಿ ಪುರಾತನವಾದ ಹಾರ್ಡಿಂಗ್ ಮತ್ತು ಪುಲ್ಲೀನ್ ಸಂಸ್ಥೆಯು 1849ರಲ್ಲಿ ಜನ್ಮತಾಳಿದ ಒಂದು ಸಹಭಾಗಿತ್ವ ಸಂಸ್ಥೆಯಾಗಿತ್ತು. ಆ ವರ್ಷ ಆ ಸಂಸ್ಥೆಗೆ ಫ್ರೆಡೆರಿಕ್ ವ್ಹಿಟ್ನಿಯ ಸೇರ್ಪಡೆಯಾಯಿತು. ಅವರು 1859ರಲ್ಲಿ ಸಂಸ್ಥೆಯ ಪಾಲುದಾರರಾದರು ಹಾಗೂ ಅವರ ಮಕ್ಕಳೂ ಇದೇ ವ್ಯಾಪಾರಕ್ಕಿಳಿದಾಗ ಸಂಸ್ಥೆಯನ್ನು ವ್ಹಿಟ್ನಿ, ಸ್ಮಿತ್ ಮತ್ತು ವ್ಹಿಟ್ನಿ ಎಂಬುದಾಗಿ 1894ರಲ್ಲಿ ಮರುನಾಮಕರಣ ಮಾಡಲಾಯಿತು. 1903ರಲ್ಲಿ ಅರ್ನ್ಸ್ಟ್ & ಅರ್ನ್ಸ್ಟ್ ಸಂಸ್ಥೆಯು ಕ್ಲೀವ್ ಲ್ಯಾಂಡ್ ನಲ್ಲಿ ಆಲ್ವಿನ್ ಸಿ. ಅರ್ನ್ಸ್ಟ್ ಮತ್ತು ಅವರ ಸಹೋದರ ಥಿಯೋಡೋರ್ ರಿಂದ ಸ್ಥಾಪನೆಗೊಂಡಿತು ಮತ್ತು 1906ರಲ್ಲಿ ಆರ್ಥರ್ ಯಂಗ್ ಎಂಬ ಸ್ಕಾಟ್ಸ್ ಮನ್ ಚಿಕಾಗೋದಲ್ಲಿ ಆರ್ಥರ್ ಯಂಗ್ ಎಂಡ್ ಕಂಪನಿ ಯನ್ನು ಹುಟ್ಟುಹಾಕಿದರು. 1924ರಲ್ಲೇ ಈ ಅಮೆರಿಕನ್ ಸಂಸ್ಥೆಗಳು ಪ್ರಮುಖ ಬ್ರಿಟಿಷ್ ಸಂಸ್ಥೆಗಳೊಡನೆ ಸಖ್ಯ ಹೊಂದಿದವು; ಬ್ರಾಡ್ಸ್ ಪ್ಯಾಟರ್ಸನ್ & ಕೋ. ದೊಡನೆ ಯಂಗ್ ಹಾಗೂ ವ್ಹಿಟ್ನಿ, ಸ್ಮಿತ್ ಮತ್ತು ವ್ಹಿಟ್ನಿ ಯೊಡನೆ ಅರ್ನ್ಸ್ಟ್ ಕೈಜೋಡಿಸಿದವು. 1979ರಲ್ಲಿ ಈ ಸಖ್ಯವು ಆಂಗ್ಲೋ-ಅಮೆರಿಕನ್ ಸಂಸ್ಥೆಯಾದ ಅರ್ನ್ಸ್ಟ್ & ವ್ಹಿಟ್ನಿಯ ಉಗಮಕ್ಕೆ ನಾಂದಿ ಹಾಡಿತು; ಇದು ಜಗತ್ತಿನ ನಾಲ್ಕನೆಯ ಬೃಹತ್ ಲೆಕ್ಕಶೋಧಕ ಸಂಸ್ಥೆಯೆಂದು ಹೆಸರಾಯಿತು. 1979ರಲ್ಲಿಯೇ ಆರ್ಥರ್ ಯಂಗ್ ನ ಯೂರೋಪ್ ನ ಕಚೇರಿಗಳು ಹಲವಾರು ಸ್ಥಳೀಯ ಸಂಸ್ಥೆಗಳಲ್ಲಿ ವಿಲೀನವಾದವು ಮತ್ತು ಆ ಸಂಸ್ಥೆಗಳು ಆರ್ಥರ್ ಯಂಗ್ ಇಂಟರ್ನ್ಯಾಷನಲ್ ನ ಸದಸ್ಯ ಸಂಸ್ಥೆಗಳಾದವು.
ವಿಲೀನಗಳು
1989ರಲ್ಲಿ ನಾಲ್ಕನೆಯ ಸ್ಥಾನದಲ್ಲಿದ್ದ ಅರ್ನ್ಸ್ಟ್ & ವ್ಹಿಟ್ನಿ ಸಂಸ್ಥೆಯು ಆಗ ಐದನೆಯ ಸ್ಥಾನದಲ್ಲಿದ್ದ ಆರ್ಥರ್ ಯಂಗ್ ನೊಡನೆ ಜಾಗತಿಕ ಮಟ್ಟದಲ್ಲಿ ವಿಲೀನಗೊಂಡು ಅರ್ನ್ಸ್ಟ್ & ಯಂಗ್ ಸಂಸ್ಥೆಯ ಉದಯವಾಯಿತು. ಅಕ್ಟೋಬರ್ 1997ರಲ್ಲಿ EY ತನ್ನ ಜಾಗತಿಕ ವಹಿವಾಟುಗಳನ್ನು KPMGಯೊಂದಿಗೆ ವಿಲೀನಗೊಳಿಸಿ ಜಗತ್ತಿನ ಅತಿ ದೊಡ್ಡ ವೃತ್ತಿನಿರತ ಸೇವಾ ಸಂಸ್ಥೆಯನ್ನು ಸೃಷ್ಟಿಸುವ ಆಲೋಚನೆ ಹೊಂದಿರುವುದಾಗಿ ಘೋಷಿಸಿತು; ಸರಿಸುಮಾರು ಇದೇ ವೇಳೆಯಲ್ಲಿ, ಸೆಪ್ಟೆಂಬರ್ 1997ರಲ್ಲಿ, ಪ್ರೈಸ್ ವಾಟರ್ ಹೌಸ್ ಮತ್ತು ಕೂಪರ್ಸ್ & ಲೈಬ್ರ್ಯಾಂಡ್ ಸಹ ತಮ್ಮ ವಿಲೀನಗೊಳ್ಳುವ ಯೋಜನೆಯನ್ನು ಘೋಷಿಸಿದ್ದವು. ಕಕ್ಷಿದಾರರ ವಿರೋಧ, ಅಪನಂಬಿಕೆಯ ವಿಷಯಗಳು, ವೆಚ್ಚದ ತೊಡಕುಗಳು ಮತ್ತು ಎರಡು ಪ್ರತ್ಯೇಕ ವಿಧದ ಕಂಪನಿಗಳ ಮತ್ತು ಅವುಗಳ ಸಂಸ್ಕೃತಿಗಳಲ್ಲಿ ಒದಗುವ ಭಿನ್ನತೆಗಳನ್ನು ಸರಿದೂಗಿಸುವ ತೊಂದರೆಗಳನ್ನು ಮನಗಂಡು ಫೆಬ್ರವರಿ 1998ರಲ್ಲಿ ಈ ವಿಲೀನತಾ ಯೋಜನೆಯನ್ನು ಕೈಬಿಡಲಾಯಿತು. 1980 ಮತ್ತು 90ರ ದಶಕದಲ್ಲಿ EY ತನ್ನ ಸಲಹಾ ವಿಭಾಗವನ್ನು ಮಜಬೂತಾಗಿ ನಿರ್ಮಿಸಿತ್ತು. ಯು.ಎಸ್. ಸೆಕ್ಯುರಿಟೀಸ್ ಮತ್ತು ಎಕ್ಷ್ ಚೇಂಜ್ ಕಮಿಷನ್ ಹಾಗೂ ಬಂಡವಾಳ ಹೂಡುವ ಸಮುದಾಯದ ಸದಸ್ಯರು ಮೊದಲ ಐದಯ ಶ್ರೇಷ್ಠ ಸಂಸ್ಥೆಗಳ ನಡುವೆ ಸಲಹಾ ಸೇವೆ ಮತ್ತು ಲೆಕ್ಕಶೋಧನೆಯ ವಿಚಾರಗಳಲ್ಲಿ ಭಿನ್ನಾಭಿಪ್ರಾಯಗಳು ಮೂಡುವ ಸಾಧ್ಯತೆಗಳು ಉಂಟಾಗಬುದೆಂಬ ಆತಂಕವನ್ನು ವ್ಯಕ್ತಪಡಿಸಲಾರಂಭಿಸಿದವು ಹಾಗೂ ಮೇ 2000ದಲ್ಲಿ ಫ್ರೆಂಚ್ ಐಟಿ ಸೇವಾ ಕಂಪನಿಯಾದ ಕ್ಯಾಪ್ ಜೆಮಿನಿಗೆ $೧೧ ಮಿಲಿಯನ್ ಗೆ, ಅದರಲ್ಲೂ ಹೆಚ್ಚಿನಂಶ ಸ್ಟಾಕ್ ಮೂಲಕ,ತನ್ನ ಸಲಹಾ ವಿಭಾಗವನ್ನು ಸಂಪೂರ್ಣವಾಗಿ ಪ್ರತ್ಯೇಕಿಸಿದ ಮೊದಲ ಸಂಸ್ಥೆ EY ಆಯಿತು; ಹಾಗೆ ಪ್ರತ್ಯೇಕಿಸಲ್ಪಟ್ಟ ಸಂಸ್ಥೆಯನ್ನು ಕ್ಯಾಪ್ ಜೆಮಿನಿ ಅರ್ನ್ಸ್ಟ್ & ಯಂಗ್ ಎಂಬ ಹೆಸರಿನಿಂದ ಆರಂಭಿಸಿ, ನಂತರ ಹೆಸರನ್ನು ಕ್ಯಾಪ್ ಜೆಮಿನಿ ಎಂದು ಬದಲಾಯಿಸಲಾಯಿತು.
ಜಾಗತಿಕ ರೂಪರೇಷೆ
ನಾಲ್ಕು ಶ್ರೇಷ್ಠ ಸಂಸ್ಥೆಗಳ ಪೈಕಿ EY ಜಾಗತಿಕ ಮಟ್ಟದಲ್ಲಿ ಬಹಳ ಉತ್ತಮ ರೀತಿಯಲ್ಲಿ ವ್ಯವಸ್ಥಾಪಿತವಾದ ಸಂಸ್ಥೆಯಾಗಿದೆ. EY ಗ್ಲೋಬಲ್ ಜಾಗತಿಕ ಮಟ್ಟದ ಗುಣಮಟ್ಟವನ್ನು ಹೊಂದಿರುತ್ತದೆ ಮತ್ತು ಜಾಗತಿಕ ನಿಯಮಗಳನ್ನು ಪಾಲಿಸುವ ಮೇಲ್ವಿಚಾರಣೆ ಹೊಂದಿರುತ್ತದೆ ಹಾಗೂ ಸೇವೆಯನ್ನು ನಿಯಮಿತ ಕಾಲಕ್ಕೆ ಒಡಗಿಸುತ್ತದೆ; ಕಕ್ಷಿದಾರರ ಕಾರ್ಯಗಳನ್ನು ಇದರ ಸದಸ್ಯ ಸಂಸ್ಥೆಗಳು ನೆರವೇರಿಸುತ್ತವೆ. EY ಸದಸ್ಯ ದೇಶವೂ ಈ ಕೆಳಕಂಡ ನಾಲ್ಕು ವಿಸ್ತಾರಗಳಲ್ಲಿ ಒಂದಾಗಿ ವ್ಯವಸ್ಥೆಗೊಳಿಸಲಾಗುತ್ತದೆ: ಪ್ರತಿ ಪ್ರದೇಶದಲ್ಲೂ ಒಂದೇ ರೀತಿಯಾದ ವ್ಯವಹಾರಿಕ ಕ್ರಮ ಹಾಗೂ ವ್ಯವಸ್ಥಾಪಕ ತಂಡವಿದ್ದು ಅಂತಹ ತಂಡಗಳು ಜಾಗತಿಕ ನಿರ್ದೇಶಕ ಮಂಡಳಿಯ ಸದಸ್ಯರಾದ ಒಬ್ಬ ಪ್ರಾದೇಶಿಕ ವ್ಯವಸ್ಥಾಪಕ ಪಾಲುದಾರರ ನೇತೃತ್ವದಲ್ಲಿ ಕಾರ್ಯವೆಸಗುತ್ತವೆ.
ಸೇವೆಗಳು
EY 2007ರಲ್ಲಿ ನಾಲ್ಕು ಪ್ರಮುಖ ಸೇವಾ ವಿಧಾನಗಳನ್ನೂ ಮತ್ತು ಆದಾಯದ ಪಾಲುದಾರಿಕೆಗಳನ್ನು ಹೊಂದಿದ್ದಿತು:
ಪ್ರಮುಖ ಕಕ್ಷಿದಾರರು
EY ಜಗತ್ತಿನ ಹಲವಾರು ಪ್ರಮುಖ ನಿಗಮಗಳಿಗೆ ಲೆಕ್ಕಪರೀಕ್ಷಕ ಸೇವಾಸೌಲಭ್ಯಗಳನ್ನು ಒದಗಿಸುತ್ತಿದ್ದು, ಕೆಳಕಂಡಂತವು ಆ ಪಟ್ಟಿಯ ಕೆಲವು ಸಂಸ್ಥೆಗಳಾಗಿವೆ (ಆ ಸಂಸ್ಥೆಯ ವಾರ್ಷಿಕ ವರದಿಯಲ್ಲಿ ಸ್ಪಷ್ಟಗೊಳಿಸಿದಂತೆ): ಅರೋಗ್ಯ ಮತ್ತು ಮಾನವಸೇವಾ ಇಲಾಖೆ]], ಯುನೈಟೆಡ್ ಸ್ಟೇಟ್ಸ್ ಬೊಕ್ಕಸದ ಇಲಾಖೆ, ರಾಯಲ್ ಮೇಯ್ಲ್, ವಿದೇಶಾಂಗ ಮತ್ತು ನಾಗರಿಕ ಇಲಾಖೆ, ರಾಯಲ್ ಆಸ್ಟ್ರಿಯನ್ ಮಿಂಟ್
ಹೆಸರು ಮತ್ತು ಸಂಸ್ಥಾಚಿಹ್ನೆ
1989ರಲ್ಲಿ ಅರ್ನ್ಸ್ಟ್ & ವ್ಹಿಟ್ನಿ ಹಾಗೂ ಆರ್ಥರ್ ಯಂಗ್ ಕಂಪನಿಗಳ ಜಾಗತಿಕ ಮಟ್ಟದ ವಿಲೀನವಾದಾಗ ಈ ಹೆಸರು ಮೂಡಿತು.
ಸಿಬ್ಬಂದಿ
ಬಿಸಿಬೆಸ್ ವೀಕ್ ' ನ 2008ರ ಸಾಲಿನ ವೃತ್ತಿಯನ್ನು ಆರಂಭಿಸಲು ಅತ್ಯುತ್ತಮ ಸ್ಥಳಗಳು ಎಂಬ ವಾರ್ಷಿಕ ಪಟ್ಟಿಯಲ್ಲಿ ಈ ಸಂಸ್ಥೆಯು ಪ್ರಥಮ ಸ್ಥಾಬವನ್ನು ಗಳಿಸಿತ್ತು. 2009ರಲ್ಲಿ ಫಾರ್ಚ್ಯೂನ್ ಹೊರತಂದ ಉದ್ಯೋಗ ಮಾಡಲು ಅರ್ಹವಾದ ನೂರು ಶ್ರೇಷ್ಠ ಕಂಪನಿಗಳು ಎಂಬ ಪಟ್ಟಯಲ್ಲಿ, ನಾಲ್ಕು ಬೃಹತ್ ಸಂಸ್ಥೆಗಳ ಪೈಕಿ ಅತ್ಯುಚ್ಚ ಸ್ಥಾನವಾದ 44ನೆಯ ಕ್ರಮಾಂಕವನ್ನು ಈ ಸಂಸ್ಥೆಯು ಅಲಂಕರಿಸಿತು. ಕಂಪ್ಯೂಟರ್ ವರ್ಲ್ಡ್ ' ನ 2008ರಲ್ಲಿ ಮಾಹಿತಿತಂತ್ರಜ್ಞಾನ ಕಂಪನಿಗಳ ಪೈಕಿ ಉದ್ಯೋಗ ಮಾಡಲು ಅರ್ಹವಾದ 100 ಶ್ರೇಷ್ಠ ಸಂಸ್ಥೆಗಳು ಪೈಕಿ ಈ ಸಂಸ್ಥೆಯು 36ನೆಯ ಸ್ಥಾನದಲ್ಲಿ ಶೋಭಿಸಿತು. 2007ರ ವೇರ್ ವುಮೆನ್ ವಾಂಟ್ ಟು ವರ್ಕ್ ಪ್ರಶಸ್ತಿಯ ಪಟ್ಟಿಯಲ್ಲಿ ಈ ಸಂಸ್ಥೆಯು ಮೊದಲ 50 ಶ್ರೇಷ್ಠ ಸಂಸ್ಥೆಗಳಲ್ಲಿ ಒಂದೆಂದು ನಮೂದಿಸಲ್ಪಟ್ಟಿತು. ವರ್ಕಿಂಗ್ ಮದರ್ಸ್ ಪತ್ರಿಕೆಯು 2006ರಲ್ಲಿ ಈ ಸಂಸ್ಥೆಯು ಉದ್ಯೋಗನಿರತ ತಾಯಂದಿರಿಗೆ ಕೆಲಸ ಮಾಡಲು ಅನುಗುಣವಾದ ಮೊದಲ 10 ಶ್ರೇಷ್ಠ ಕಂಪನಿಗಳಲ್ಲಿ ಒಂದೆಂದು ಪ್ರಕಟಿಸಿತು.
ಆಂಗ್ಲೋ ಐರಿಷ್ ಬ್ಯಾಂಕ್
ಜನವರಿ 2009ರಲ್ಲಿ, ಆಂಗ್ಲೋ ಐರಿಷ್ ಬ್ಯಾಂಕ್ ಗೋಪ್ಯ ಸಾಲ ವಿವಾದದಲ್ಲಿ, ಆ ಕಂಪನಿಯ ಅಧ್ಯಕ್ಷರಾದ ಸೀನ್ ಫಿಟ್ಝ್ ಪ್ಯಾಟ್ರಿಕ್ ಗೆ ನೀಡಿದಂತಹ ಬೃಹತ್ ಮೊತ್ತದ ಸಾಲಗಳನ್ನು ಲೆಕ್ಕಶೋಧನಾ ಸಮಯದಲ್ಲಿ ಪತ್ತೆ ಹಚ್ಚಲಾಗದುದಕ್ಕೆ EY ರಾಜಕಾರಣಿಗಳು ಹಾಗೂ ಆಂಗ್ಲೋ ಐರಿಷ್ ಕಂಪನಿಯ ಪಾಲುದಾರರಿಂದ ಟೀಕೆಗೆ ಒಳಗಾಯಿತು. ಆ ಕಂಪನಿಯ ಷೇರುಗಳು ಸುಮಾರು 99%ದಷ್ಟು ಇಳಿದುಬಿಟ್ಟವು; ಕಡೆಗೆ ಐರಿಷ್ ಸರ್ಕಾರವೇ ಆ ಬ್ಯಾಂಕ್ ನ ಸಂಪೂರ್ಣ ಸ್ವಾಮ್ಯವನ್ನು ವಹಿಸಬೇಕಾಯಿತು. ಆಗಿನ ಫೈನಾನ್ಷಿಯಲ್ ರೆಗ್ಯುಲೇಟರ್ ನ ಪ್ರಧಾನ ಕಾರ್ಯಕಾರಿ ನಿರ್ದೇಶಕರು ಒಂದು ಪಾರ್ಲಿಮೆಂಟರಿ ಸಭಯನ್ನುದ್ದೇಶಿಸಿ ಮಾತನಾಡುತ್ತಾ "ಈ ವಿಧದ ಹಾಗೂ ಈ ಪ್ರಮಾಣದ ವಿಷಯಗಳು ಬಾಹ್ಯದ ಲೆಕ್ಕಶೋಧಕರ ಕಣ್ಣಿಗೆ ಬಿದ್ದೇ ಬೀಳುತ್ತವೆ ಎಂದು ಯಾವ ದಡ್ಡನೂ ಸಹ ಹೇಳಬಲ್ಲ" ಎಂದು ಹೇಳಿಕೆ ನೀಡಿದರು. EY, ವಕೀಲರ ಸಲಹೆಯ ಮೇರೆಗೆ, ಈ ಸಮಿತಿಯ ಮುಂದೆ ಹಾಜರಾಗಲು ನಿರಾಕರಿಸಿತು. ತಾವು ಮಾಧ್ಯಮದ ಚರ್ಚಾ ವಸ್ತುವಾಗಿ ಎಲ್ಲೆಡೆ ಪಸರಿಸುವುದನ್ನು ಬಯಸದ ಕಾರಣ ಸಮಿತಿಯ ಮುಂದೆ ಹಾಜರಾಗಲಿಲ್ಲವೆಂದು EY ನಂತರದ ದಿನಗಳಲ್ಲಿ ಹೇಳಿಕೆ ನೀಡಿತು. "ಆಂಗ್ಲೋ-ಐರಿಷ್ ನಲ್ಲಿ ನಿರ್ದೇಶಕರಿಗೆ ನೀಡಲಾದ ಸಾಲವನ್ನು ಯಾವ ಪರಿಸ್ಥಿತಿಗೆ ಸಿಲುಕಿ ನೀಡಲಾಯಿತು" ಹಾಗೂ ಅದರ ಲೆಕ್ಕ ಶೋಧಕರಾದ EYನವರ ಪಾತ್ರ ತತ್ಸಂಬಂಧಿತವಾಗಿ ಎಂತಹುದು ಎಂಬುದನ್ನು ತನಿಖೆ ಮಾಡಲು ಮಾಜಿ ಕಂಪ್ರ್ಟೋಲರ್ ಆಗೂ ಆಡಿಟರ್ ಜನರಲ್ ಆದ ಜಾನ್ ಪರ್ಸೆಲ್ ರವರನ್ನು ದ ಚಾರ್ಟರ್ಡ್ ಅಕೌಂಟೆಂಟ್ಸ್ ರೆಗ್ಯುಲೇಟರಿ ಬೋರ್ಡ್ ನೇಮಿಸಿತು.
ಸನ್ಸ್ ಆಫ್ ಗ್ವಾಲಿಯಾ
ಸೆಪ್ಟೆಂಬರ್ 4, 2009ರಂದು ಸನ್ಸ್ ಆಫ್ ಗ್ವಾಲಿಯಾದ ಮಾಜಿ ಆಡಿಟರ್ ಗಳಾದ EY ಚಿನ್ನದ ಗಣಿಯವರ ಕುಸಿತದಲ್ಲಿ ತಮ್ಮ ಪಾತ್ರದ ಬಗ್ಗೆ AU$125ಮಿಲಿಯನ್ ಗೆ ರಾಜಿಯಾಗಲು ಸಮ್ಮತಿಸಿದರು. ಕಂಪನಿಯ ಆಡಳಿತಾಧಿಕಾರಿಯಾದ ಫೆರಿಯರ್ ಹಾಡ್ಜ್ ಸನ್ ಚಿನ್ನ ಹಾಗೂ ಡಾಲರ್ ಗಳನ್ನಾವರಿಸಿದ ಗುತ್ತಿಗೆಗಳ ಲೆಕ್ಕಶೋಧನೆಯ ಬಗ್ಗೆ EY ಬೇಜವಬ್ದಾರಿಯಿಂದ ನಡೆದುಕೊಂಡಿತು ಎಂದು ಘೋಷಿಸಿದರು. ಆದರೆ EY ತಾವು ರಾಜಿಯಾಗಲು ಸಮ್ಮತಿಸಿದುದು ತಮ್ಮ ಯಾವುದೇ ಜವಾಬ್ದಾರಿಯ ಅವಗಣನೆಯ ದ್ಯೋತಕವಲ್ಲ ಎಂದು ಸಾರಿದರು.
ಲೆಹ್ಮನ್ ಬ್ರದರ್ಸ್
ಪಾಪರ್ ನ್ಯಾಯಾಲಯದ ತನಿಖೆದಾರರಾದ ಆಂಟನ್ ಆರ್. ವ್ಯಾಲ್ಯುಕಾಸ್ ರವರು ಮಾರ್ಚ್ 11, 2010 ರಂದು ನೀಡಿದ ವ್ಯಾಲ್ಯುಕಾಸ್ ವರದಿಯು ಲೆಹ್ಮನ್ ಬ್ರದರ್ಸ್ ರೆಪೋ 105 ಎಂಬ ಒಂದು ವೃತ್ತಿಯಲ್ಲಿ ತೊಡಗಿದ್ದರೆಂದೂ ಹಾಗೂ ಲೆಹ್ಮನ್ ನ ಲೆಕ್ಕಶೋಧಕರಾದ EYಗೆ ಅದರ ಅರಿವಿತ್ತೆಂದೂ ಸಾರುತ್ತದೆ. EYನ ವಕ್ತಾರರಾದ ಚಾರ್ಲ್ಸ್ ಪರ್ಕಿನ್ಸ್ ಲೆಹ್ಮನ್ ಬ್ರದರ್ಸ್ ಕಂಪನಿಯ ವಿಸಯದಲ್ಲಿ ತಾವು ನಡೆಸಿದ ಕಡೆಯ ಲೆಕ್ಕಶೋಧನೆಯು ನವೆಂಬರ್ ೩೦, 2007ರಂದು ಮುಗಿಯುವ ಆರ್ಥಿಕ ವರ್ಷದ್ದೆಂದೂ, ಹಾಗೂ, EYನ ಅಭಿಪ್ರಾಯದಂತೆ, ಲೆಹ್ಮನ್ ನ ಆ ವರ್ಷದ ಲೆಕ್ಕಪತ್ರಗಳ ವರದಿಯನ್ನು ಸಾಮಾನ್ಯವಾಗಿ ಒಪ್ಪತಕ್ಕ ಲೆಕ್ಕಶೋಧನ ನಿಯಮಗಳ (GAAP)ಪ್ರಕಾರವೇ ಮಂಡಿಸಲಾಯಿತೆಂದೂ ಹೇಳಿದರು. AADBಯು 16 ಜೂನ್ 2010ರಂದು ಒಂದು ತನಿಖೆಗೆ ಆದೇಶ ನೀಡಿತು.
ಪ್ರಾಯೋಜಕತ್ವ
ಅರ್ನ್ಸ್ಟ್ & ಯಂಗ್ ನ ಪ್ರಚಾರ ಕಾರ್ಯವು 50 ದೇಶಗಳಲ್ಲಿ ನಡೆಸಲ್ಪಡುವ ಜಾಗತಿಕ ವರ್ಷದ ಉದ್ಯಮಿ ಕಾರ್ಯಕ್ರಮ ವನ್ನೂ ಒಳಗೊಂಡಿದೆ. ಪ್ರಸಿದ್ಧ ಕಲಾವಿದರಾದ ಸೆಝಾನ್ನೆ, ಪಿಕಾಸೋ, ಬೊನಾರ್ಡ್, ಮಾನೆಟ್, ರಾಡಿನ್ ಮತ್ತು ರೆನಾಯ್ರ್ ರ ಚಿತ್ರಗಳ ಪ್ರದರ್ಶನವನ್ನು ಪ್ರಾಯೋಜಿಸುವ ಮೂಲಕವೂ ಯುಕೆಯ EY ಪ್ರಚಾರ ಗಿಟ್ಟಿಸುತ್ತದೆ. ಅದರಲ್ಲಿ ಇತ್ತೀಚಿನದೆಂದರೆ ವಿಕ್ಟೋರಿಯಾ ಮತ್ತು ಆಲ್ಬರ್ಟ್ ವಸ್ತುಸಂಗ್ರಹಾಲಯದಲ್ಲಿನ ಮಹಾರಾಜ: ದ ಸ್ಪ್ಲೆಂಡರ್ ಆಫ್ ಇಂಡಿಯಾಸ್ ರಾಯಲ್ ಕೋರ್ಟ್ಸ್ ಎಂಬುದು. ಅಲ್ಲದೆ,PBS ಕಿಡ್ಸ್ ಗೋ! ಶೀರ್ಷಿಕೆಯ ಅಡಿಯಲ್ಲಿನ PBS ಕಿಡ್ಸ್ ನ ಸೈಬರ್ ಚೇಸ್ ಎಂಬ ಶಿಕ್ಷಣಪ್ರಧಾನವಾದ ಮಕ್ಕಳ ಪ್ರದರ್ಶನವನ್ನು ಪ್ರಾಯೋಜಿಸುವ ಮೂಲಕವೂ EY ಪ್ರಚಾರ ಪಡೆಯುತ್ತದೆ. ಈ ಕಾರ್ಯಕ್ರಮವು ಆ ಟೆಲಿವಿಷನ್ ಬ್ರ್ಯಾಂಡ್ ಮೂಲಕ ಮಕ್ಕಳಲ್ಲಿನ ಗಣಿತದ ಅರಿವನ್ನು ಹೆಚ್ಚಿಸಲೆಂದು ನಡೆಸಲ್ಪಡುತ್ತದೆ. EY ITEM ಕ್ಲಬ್ ನ ಪ್ರಾಯೋಜಕರು.
ಸಿ ಬಿ ಮುತ್ತಮ್ಮ
ಸಿ ಬಿ ಮುತ್ತಮ್ಮ, IFS, (ಜನನ: ೧೯೨೪ - ನಿಧನ: ೨೦೦೯ )ನವರ ಪೂರ್ಣ ಹೆಸರು ಚೋನಿರ ಬೆಳ್ಯಪ್ಪ ಮುತ್ತಮ್ಮ. ಇವರು ಭಾರತೀಯ ವಿದೇಶಾಂಗ ಸೇವೆಯನ್ನು (Indian Foreign Service) ಪ್ರವೇಶಿಸಿದ ಪ್ರಥಮ ಮಹಿಳೆ. ಹಲವಾರು ವಿದೇಶಗಳಲ್ಲಿ ಭಾರತೀಯ ರಾಯಭಾರಿಯಾಗಿ ಸೇವೆ ಸಲ್ಲಿಸಿದವರು.
ಜನನ ಮತ್ತು ವಿದ್ಯಾಭ್ಯಾಸ
೧೯೨೪ರ ಜನವರಿ ೨೪ರಂದು ಕೊಡಗಿನ ವಿರಾಜಪೇಟೆ ತಾಲ್ಲೂಕಿನ ಹೈಸೆಡ್ಲೂರು ಗ್ರಾಮದ ಚೋನಿರ ಮನೆತನದಲ್ಲಿ ಬೆಳ್ಯಪ್ಪನವರ ಮಗಳಾಗಿ ಜನಿಸಿದರು. ತಂದೆ ಬೆಳ್ಯಪ್ಪನವರು ಸ್ವಾತಂತ್ರ್ಯಪೂರ್ವದಲ್ಲಿ ಕೊಡಗಿನ ಅರಣ್ಯ ಇಲಾಖೆಯ ಸಂರಕ್ಷಣಾಧಿಕಾರಿ(forest conservator)ಯಾಗಿದ್ದರು.
ಮಡಿಕೇರಿಯ ಸೈಂಟ್ ಜೋಸೆಫ್’ಸ್ ಕಾನ್ವೆಂಟಲ್ಲಿ ಶಾಲಾ ಶಿಕ್ಷಣ ಮುಗಿಸಿದ ಬಳಿಕ ಮದ್ರಾಸ್‌ ವಿಶ್ವವಿದ್ಯಾನಿಲಯದಲ್ಲಿ ಬಿ ಎ ಪರೀಕ್ಷೆಯಲ್ಲಿ ಮೂರು ಸ್ವರ್ಣಪದಕಗಳನ್ನು ಪಡೆದು. , ಪ್ರಥಮ ದರ್ಜೆಯ ಪ್ರಥಮ (Triple First Class First)ದಲ್ಲಿ ಉತ್ತೀರ್ಣರಾದರು. ಅಲ್ಲದೆ ಇವರು ಮದ್ರಾಸಿನ (ಇಂದಿನ ಚೆನ್ನೈಯ) ವಿಮೆನ್’ಸ್ ಕ್ರಿಶ್ಚಿಯನ್ ಕಾಲೆಜಿನ ಮಿಲ್ಲರ್’ಸ್ ಚಿನ್ನದ ಪದಕವನ್ನು ಪಡೆದರು. ಜತೆಗೆ ಆ ವಿಶ್ವವಿದ್ಯಾಲಯದಿಂದ ಆರು ಪ್ರಶಸ್ತಿಗಳನ್ನು ಪಡೆದರು. ೧೯೪೭ರಲ್ಲಿ ಮದ್ರಾಸ್‌ ವಿಶ್ವವಿದ್ಯಾನಿಲಯದಪ್ರೆಸಿಡೆನ್ಸಿ ಕಾಲೆಜಿನಲ್ಲಿ ಆಂಗ್ಲ ಸಾಹಿತ್ಯದಲ್ಲಿ ಸ್ನಾತಕೋತ್ತರ (MA in English Literature) ಪರೀಕ್ಷೆಯಲ್ಲಿ ಪ್ರಥಮ ದರ್ಜೆಯ ಪ್ರಥಮದಲ್ಲಿ ಉತ್ತೀರ್ಣರಾಗಿ, ಚಿನ್ನದ ಪದಕವನ್ನು ಪಡೆದರು. ೧೯೪೮ರಲ್ಲಿ ಅಖಿಲ ಭಾರತೀಯ ಸರಕಾರೀ ಸೇವಾ ಪರೀಕ್ಷೆಯಲ್ಲಿ (All India Civil Services Examination) ಐದನೇ ಸ್ಥಾನ ಗಳಿಸಿ ಉತ್ತೀರ್ಣರಾದರು. ೧೯೪೯ರಲ್ಲಿ ಭಾರತೀಯ ವಿದೇಶಾಂಗ ಸೇವೆಯನ್ನು (Indian Foreign Service) ಪ್ರವೇಶಿಸಿದರು.
ಉದ್ಯೋಗ
೧೯೪೯ರಲ್ಲಿ ಮುತ್ತಮ್ಮ ನವರು ಭಾರತೀಯ ವಿದೇಶಾಂಗ ಸೇವೆಯನ್ನು ಪ್ರಪ್ರಥಮ ಮಹಿಳೆಯಾಗಿ ಪ್ರವೇಶಿಸಿದರು. ಇದರಲ್ಲಿ ಅಧಿಕಾರಿಯಾಗಿ ಪ್ಯಾರಿಸ್, ಲಂಡನ್ ಮತ್ತು ರಂಗೂನ್ (ಯಂಗೊನ್)ಗಳಲ್ಲಿ ಕಾರ್ಯ ನಿರ್ವಹಿಸಿದರು.ಬಳಿಕ ಶಿಮ್ಲಾದ ಭಾರತೀಯ ಆಡಳಿತ ಸೇವಾ ತರಬೇತಿ ಕಾಲೆಜಿನ (IAS Training College) ಪ್ರಭಾರಾಧಿಕಾರಿಯಾದರು.
ಇವರು ರಾಯಭಾರಿಯ ಶ್ರೇಣಿಯಲ್ಲಿ Lady Career Officer ಆಗಿ ವಿದೇಶಗಳಲ್ಲಿ ನೇಮಕಗೊಂಡ ಪ್ರಥಮ ಮಹಿಳೆಯಾಗಿ, ಮೊದಲಿಗೆ ೧೯೭೩ರಿಂದ ೭೬ರವರೆಗೆ ಹಂಗರಿಯಲ್ಲಿ, ೧೯೭೬ರಿಂದ ೭೯ರವರೆಗೆ ಪಶ್ಚಿಮ ಆಫ್ರಿಕಾದ ಘಾನಾದಲ್ಲಿ ಮತ್ತು ಕೊನೆಗೆ ೧೯೭೯ರಿಂದ ೮೨ರವರೆಗೆ ನೆದರ್‌ಲ್ಯಾಂಡ್ಸ್ ನ ಹೇಗ್‌ನಲ್ಲಿ ಕಾರ್ಯನಿರ್ವಹಿಸಿದರು.
ಮಹಿಳಾ ತಾರತಮ್ಯದ ವಿರುದ್ಧ ಹೋರಾಟ
ಪುರುಷ ಪ್ರಾಧಾನ್ಯತೆಯಿಂದಲೇ ಕೂಡಿದ್ದ ಸ್ವಾತಂತ್ರ್ಯಾನಂತರದ ಭಾರತೀಯ ಆಡಳಿತ ಸೇವೆಯಲ್ಲಿ ಮಹಿಳೆಯರ ಬಗ್ಗೆ ಇದ್ದ ತಾರತಮ್ಯದ ವಿರುದ್ಧ ರಣಕಹಳೆಯನ್ನೂದಿದ ಮೊದಲ ಮಹಿಳೆ ಮುತ್ತಮ್ಮನವರು. ಇವರು ಈ ದಿಸೆಯಲ್ಲಿ ಸರ್ವೋಚ್ಚ ನ್ಯಾಯಾಲಯದ ಮೆಟ್ಟಲು ಹತ್ತಿ, ತಾನು ಸ್ತ್ರೀಯೆಂಬ ಕಾರಣವೊಂದಕ್ಕಾಗಿಯೇ ತನಗೆ ರಾಯಭಾರಿ ಹುದ್ದೆಯನ್ನು ನಿರಾಕರಿಸಲಾಗಿದೆ ಎಂಬ ದೂರನ್ನು ಸಲ್ಲಿಸಿದ್ದರು. ಮಹಿಳಾ ಐಎಫ್ಎಸ್‌ ಅಧಿಕಾರಿಗಳು ಮದುವೆಯಾಗ ಕೂಡದು; ಮದುವೆಯಾದರೆ ಹುದ್ದೆಗೆ ರಾಜೀನಾಮೆ ನೀಡಬೇಕು ಎಂಬ ನಿಯಮಗಳು ಆಗಿನ ಕಾಲದಲ್ಲಿದ್ದವು.
ಅವರ ಅರ್ಜಿಯ ವಿರುದ್ಧ ಮಾಜಿ ಅಟಾರ್ನಿ ಜನರಲ್‌ ಸೋಲಿ ಸೊರಾಬ್‌ಜೀ ಅವರು ವಾದಿಸುತ್ತಾ, ರಾಯಭಾರಿ ಹುದ್ದೆ ನೇಮಕಾತಿಯಲ್ಲಿ ಮಹಿಳೆಯರ ಅವಗಣನೆ ಹಾಗೂ ಅವರು ಮದುವೆಯಾಗಕೂಡದೆಂಬ ಶರತ್ತನ್ನು ಸಮರ್ಥಿಸಿದರು. ಗೋಪ್ಯಪಾಲನೆಯ ವಿಷಯದಲ್ಲಿ ಮಹಿಳೆಯರನ್ನು ನಂಬುವಂತಿಲ್ಲ ಎಂಬುದು ಅವರ ವಾದವಾಗಿತ್ತು. ತ್ರಿಸದಸ್ಯ ಪೀಠದ ಸದಸ್ಯರಲ್ಲೊಬ್ಬರಾಗಿದ್ದ ನ್ಯಾಯಮೂರ್ತಿ ವಿ ಆರ್ ಕೃಷ್ಣ ಅಯ್ಯರ್ ಸೊರಾಬ್‌ಜೀ ಅವರಿಗೊಂದು ಸ್ವಾರಸ್ಯಕರವಾದ ಪ್ರಶ್ನೆಯನ್ನೆಸೆದರು- "ಪುರುಷನೊಬ್ಬ ವಿವಾಹವಾದಲ್ಲಿ ಅವರಿಂದ ಮಾಹಿತಿ ಸೋರಿಕೆ ಸಾಧ್ಯ ವಿಲ್ಲವೇ?" ಎಂದು. ಇಂಥ ಶರತ್ತು ಮಹಿಳಾ ವರ್ಗದ ವಿರುದ್ಧ ಪೂರ್ವಾಗ್ರಹಪೀಡಿತವಾದ ದೂಷಣೀಯ ನಿಯಮ ಎಂಬ ಅಭಿಪ್ರಾಯ ವ್ಯಕ್ತಪಡಿಸಿದ ನ್ಯಾ ಅಯ್ಯರ್, ಈ ನಿಯಮವನ್ನು ರದ್ದುಪಡಿಸಿ, ಅವರ ನೇತೃತ್ವದ ಪೀಠವು 1979ರಲ್ಲಿ ಮುತ್ತಮ್ಮನವರ ಹಾಗೂ ಇತರ ಮಹಿಳಾ ಐಎಫ್ಎಸ್‌ ಅಧಿಕಾರಿಗಳ ಪರವಾಗಿ ತೀರ್ಪು ನೀಡಿತ್ತು.
ಈ ತೀರ್ಪಿನ ಫ‌ಲವಾಗಿ ಮುತ್ತಮ್ಮನವರು ರಾಯಭಾರಿಯಾಗಿ ನೇಮಕಗೊಂಡರು.
ಸಮಾಜ ಸೇವೆ
ಮುತ್ತಮ್ಮನವರು ದೆಹಲಿಯಲ್ಲಿದ್ದ ತಮ್ಮ ನಿವೇಶನವೊಂದನ್ನು ಮದರ್ ತೆರೆಸಾ ಸಂಸ್ಥೆಗೆ ದಾನವಿತ್ತರಲ್ಲದೆ, ಕೊಡಗಿನ ವಿರಾಜಪೇಟೆಯ ಕಾವೇರಿ ಕಾಲೆಜಿಗೆ ೨೫ ಲಕ್ಷ ಮತ್ತು ಗೋಣಿಕೊಪ್ಪಲಿನ ಪ್ರಾಥಮಿಕ ಶಾಲೆಗೆ ೧೦ ಲಕ್ಷ ರೂಪಾಯಿಗಳನ್ನು ದೇಣಿಗೆ ನೀಡಿದ್ದಾರೆ.
ನಿವೃತ್ತಿ ಮತ್ತು ನಂತರ
೧೯೮೨ರಲ್ಲಿ ಮುತ್ತಮ್ಮನವರು ನಿವೃತ್ತರಾದರು. ಬಳಿಕ ಸ್ವೀಡನ್ನಿನ ಅಂದಿನ ಪ್ರಧಾನಿಗಳಾಗಿದ್ದ ಓಲಫ್ ಪಾಲ್ಮೆಯವರಿಂದ ಸ್ಥಾಪನೆಗೊಂಡ ನಿಶ್ಶಸ್ತ್ರೀಕರಣ ಹಾಗೂ ಭದ್ರತಾ ಸಮಸ್ಯೆಗಳ ಪರಿಶೀಲನೆಯ ಉದ್ದೇಶದ ಸ್ವತಂತ್ರ ನಿರ್ವಹಣೆಯ ಆಯೋಗದ ಭಾರತೀಯ ಸದಸ್ಯರಾಗಿ ನಾಮನಿರ್ದೇಶಿತರಾಗಿ ಸೇವೆ ಸಲ್ಲಿಸಿದರು. ಅವಿವಾಹಿತರಾಗಿದ್ದ ಅವರು ಬೆಂಗಳೂರಿನ ಇಂದಿರಾನಗರದಲ್ಲಿ ನೆಲೆಸಿ, ಮಾನವೀಯ ಹಕ್ಕುಗಳ ಚಟುವಟಿಕೆಗಳಲ್ಲಿ ಮತ್ತು ಬರವಣಿಗೆಯಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದರು.
ವ್ಯಕ್ತಿತ್ವ
ತಮ್ಮ ಪುಸ್ತಕದಲ್ಲಿ, ‘ವಿದೇಶಾಂಗ ವ್ಯವಹಾರಗಳ ಸಚಿವಾಲಯದಲ್ಲಿನ ನನ್ನ ಅಧಿಕಾರಾವಧಿಯು ಮಹಿಳಾವಿರೋಧಿ ಪೂರ್ವಗ್ರಹದ ವಿರುದ್ಧ ದೀರ್ಘ ಹೋರಾಟವಾಗಿತ್ತು’, ಎಂದು ಬರೆದಿದ್ದಾರೆ.
ಗ್ರಂಥ ರಚನೆ
ಇದಲ್ಲದೆ ಪಾಕಶಾಸ್ತ್ರಕ್ಕೆ ಸಂಬಂಧಿಸಿದಂತೆ ‘ದಿ ಎಸೆನ್ಶಲ್ ಕೊಡವ ಕುಕ್ ಬುಕ್’ ಕೃತಿಯನ್ನು ಪಿ ಗಂಗಮ್ಮ ಬೋಪಣ್ಣನವರೊಡನೆ ರಚಿಸಿದರು. ಇದನ್ನು ಪೆಂಗ್ವಿನ್ ಬುಕ್ಸ್ ಲಿಮಿಟೆಡ್ ಪ್ರಕಟಪಡಿಸಿತು.
ನಿಧನ
೨೦೦೯ರ ಅಕ್ಟೋಬರ್ ೧೪ರ ಬೆಳಗಿನ ಜಾವದಲ್ಲಿ ಬೆಂಗಳೂರಿನಲ್ಲಿ ನಿಧನರಾದರು. ಅವರ ಅಂತಿಮ ಸಂಸ್ಕಾರವನ್ನು ಅಲ್ಲಿನ ವಿಲ್ಸನ್ ಗಾರ್ಡನಿನಲ್ಲಿರುವ ವಿದ್ಯುತ್ ಚಿತಾಗಾರದಲ್ಲಿ ನಡೆಸಲಾಯಿತು.
ಉಲ್ಲೇಖ
ವರ್ಗ:ಕೊಡವರು ವರ್ಗ:ಕೊಡಗು ಜಿಲ್ಲೆ ವರ್ಗ:ಕೊಡಗಿನ ಪ್ರಸಿದ್ಧರು ವರ್ಗ:೧೯೨೪ ಜನನ ವರ್ಗ:೨೦೦೯ ನಿಧನ
ಮಕ್ಕಳ ಪೋಷಣೆ ಆಧಾರದಲ್ಲಿ ಭಾರತದ ರಾಜ್ಯಗಳ ಪಟ್ಟಿ
ಮಕ್ಕಳ ಪೂರಕ ಪೋಷಣೆಯ ಪ್ರಣಾಮಕಾರಿ ವ್ಯಾಪ್ತಿ ಆಧಾರದ ಮೇಲೆ ಭಾರತೀಯ ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರಾದೇಶಿಗಳ ಪಟ್ಟಿ ಇದು. ಇವು ಅಂಕಿಅಂಶಗಳು ಭಾರತ ಸರ್ಕಾರದ ಯೋಜನೆ ಆಯೋಗದಿಂದ ಪ್ರಕಟವಾದ ಇಂಟಿಗ್ರೇಟೆಡ್ ಚೈಲ್ಡ್ ಡೆವಲಪ್ಮೆಂಟ್ ಸರ್ವೀಸಸ್ (ಐ.ಸಿ.ಡಿ.ಎಸ್) ನ 2011 ರ ಮೌಲ್ಯಮಾಪನ ವರದಿಯಿಂದ ಬಂದಿದವೇ.
ಟಿಪ್ಪಣಿಗಳು
ವರ್ಗ:ಭಾರತ ಸರ್ಕಾರ
ಪ್ರೋತ್ಸಾಹ
ಪ್ರೋತ್ಸಾಹ ಎಂದರೆ ಒಂದು ಕಾರ್ಯ ಮಾಡುವಂತೆ ಒಬ್ಬ ವ್ಯಕ್ತಿಯನ್ನು ಪ್ರೇರಿಸುವಂಥದ್ದು. ಪ್ರೋತ್ಸಾಹ ಸಂರಚನೆಗಳ ಅಧ್ಯಯನವು ಎಲ್ಲ ಆರ್ಥಿಕ ಚಟುವಟಿಕೆಗಳ (ವೈಯಕ್ತಿಕ ತೀರ್ಮಾನ ಮಾಡುವಿಕೆ ಮತ್ತು ಹೆಚ್ಚು ದೊಡ್ಡ ಸಾಂಸ್ಥಿಕ ರಚನೆಯೊಳಗಿನ ಸಹಕಾರ ಹಾಗೂ ಪೈಪೋಟಿ ಎರಡರ ವಿಷಯದಲ್ಲೂ) ಅಧ್ಯಯನಕ್ಕೆ ಕೇಂದ್ರೀಯವಾಗಿದೆ. ಹಾಗಾಗಿ, ಸಮಾಜಗಳ ನಡುವಿನ (ಮತ್ತು ಒಂದು ಸಮಾಜದಲ್ಲಿನ ಸಂಸ್ಥೆಗಳ ನಡುವಿನ) ವ್ಯತ್ಯಾಸಗಳ ಆರ್ಥಿಕ ವಿಶ್ಲೇಷಣೆಯು ಈ ಸಾಮೂಹಿಕ ಪ್ರಯತ್ನಗಳಲ್ಲಿ ಒಳಗೊಂಡ ವ್ಯಕ್ತಿಗಳು ಎದುರಿಸುವ ಪ್ರೋತ್ಸಾಹ ಸಂರಚನೆಗಳಲ್ಲಿನ ವ್ಯತ್ಯಾಸಗಳ ಲಕ್ಷಣ ನಿರೂಪಣೆಗೆ ಸಮಾನವಾಗಿರುತ್ತದೆ. ಪ್ರೋತ್ಸಾಹಗಳು ಹಣಕ್ಕೆ ತಕ್ಕ ಬೆಲೆಯನ್ನು ಒದಗಿಸುವ ಮತ್ತು ಸಂಸ್ಥೆಯ ಯಶಸ್ಸಿಗೆ ಕೊಡುಗೆ ನೀಡುವ ಗುರಿ ಹೊಂದಿರುತ್ತವೆ. ವಾಸ್ತವವಾಗಿ ಪ್ರೋತ್ಸಾಹ ವ್ಯವಸ್ಥೆಗಳ ವಿನ್ಯಾಸವು ಒಂದು ಪ್ರಧಾನ ನಿರ್ವಹಣಾ ಚಟುವಟಿಕೆಯಾಗಿದೆ.
ಪ್ರೋತ್ಸಾಹಗಳನ್ನು ವರ್ಗೀಕರಿಸುವುದು
ಒಂದು ನಿರ್ದಿಷ್ಟ ಕ್ರಮಪಥವನ್ನು ತೆಗೆದುಕೊಳ್ಳಲು ಅವು ಘಟಕಗಳನ್ನು ಪ್ರೇರೇಪಿಸುವ ವಿಭಿನ್ನ ಬಗೆಗಳ ಪ್ರಕಾರ ಪ್ರೋತ್ಸಾಹಗಳನ್ನು ವರ್ಗೀಕರಿಸಬಹುದು. ಒಂದು ಸಾಮಾನ್ಯ ಮತ್ತು ಉಪಯುಕ್ತ ವರ್ಗೀಕರಣವು ಪ್ರೋತ್ಸಾಹಗಳನ್ನು ನಾಲ್ಕು ವಿಶಾಲ ವರ್ಗಗಳಾಗಿ ವಿಭಜಿಸುತ್ತದೆ:
ಉಲ್ಲೇಖಗಳು
ವರ್ಗ:ಅರ್ಥಶಾಸ್ತ್ರ
ಗೌರಿಮನೋಹರಿ
ರಾಗ ಲಕ್ಷಣ ಮತ್ತು ಸ್ವರೂಪ
ಇದು ಚತುರ್ಥ "ವೇದ" ಚಕ್ರದ ಐದನೆಯ ರಾಗ.ಇದರ ಆರೋಹಣ ಮತ್ತು ಅವರೋಹಣದಲ್ಲಿ ಎಲ್ಲಾ ಶುದ್ಧ ಸ್ವರಗಳೂ ಇದ್ದು ಅವುಗಳು ಈ ಕೆಳಗಿನಂತಿವೆ.
ಜನ್ಯ ರಾಗಗಳು
ಈ ರಾಗಕ್ಕೆ ಕೆಲವು ಜನ್ಯ ರಾಗಗಳಿದ್ದು  ಹೆಚ್ಚು ಪ್ರಚಲಿತದಲ್ಲಿರುವ ರಾಗಗಳು ತ್ಯಾಗರಾಜ ಮಂಗಳಂ ವಸಂತಶ್ರೀ, ವೇಳಾವಳಿ, ಲಾವಂತಿಕೆ,  ಮುಂತಾದವುಗಳು.
ಜನಪ್ರಿಯ ರಚನೆಗಳು
ಈ ರಾಗದಲ್ಲಿ ಜನಪ್ರಿಯ ರಚನೆಗಳು
ಬಾಹ್ಯ ಸಂಪರ್ಕಗಳು
ವರ್ಗ:ಕರ್ನಾಟಕ ಸಂಗೀತ ವರ್ಗ:ಕರ್ನಾಟಕ ಸಂಗೀತ ರಾಗಗಳು
ಕುಂದಾದ್ರಿ ಬೆಟ್ಟ
ಕುಂದಾದ್ರಿ ಬೆಟ್ಟವು ಶಿವಮೊಗ್ಗ ಜಿಲ್ಲೆ ತೀರ್ಥಹಳ್ಳಿ ತಾಲೂಕಿನಲ್ಲಿ ಇದೆ. ತೀರ್ಥಹಳ್ಳಿಯಿಂದ ಆಗುಂಬೆ ಕಡೆ ಹೋಗುವಾಗ ಗುಡ್ಡೆಕೇರಿ ಎಂಬ ಗ್ರಾಮದಿಂದ ಸುಮಾರು ೯ ಕಿ.ಮೀ ದೂರದಲ್ಲಿ ಕುಂದಾದ್ರಿ ಬೆಟ್ಟವಿದೆ. ಎತ್ತರ 1343 ಮೀ. ಬೆಟ್ಟವನ್ನು ತಲುಪಲು ಡಾಂಬರು ರಸ್ತೆಯಿದೆ ಹಾಗು ನಡೆದು ಹೋಗಲು ಕಾಲು ದಾರಿ ಕೂಡ ಇದೆ. ಕುಂದಾದ್ರಿ ಬೆಟ್ಟವು ಜೈನರ ಪವಿತ್ರ ಯಾತ್ರಾ ಸ್ಥಳವಾಗಿದೆ. ಬೆಟ್ಟದ ಮೇಲೆ ಪಾರ್ಶ್ವನಾಥ ಚೈತ್ಯಾಲಯ(ಜೈನ ಬಸದಿ)ವಿದೆ. ಇಲ್ಲಿಗೆ ಪ್ರತಿ ವರುಷ ಸಾವಿರಾರು ಪ್ರವಾಸಿಗರು ಬೇಟಿ ನೀಡುತ್ತಾರೆ ಹಾಗು ನೂರಾರು ಚಾರಣಿಗರು ಚಾರಣ ಮಾಡಲು ಬರುತ್ತಾರೆ. ಬೆಟ್ಟದ ಮೇಲಿನಿಂದ ಕಾಣುವ ಪ್ರಕೃತಿ ಸೌಂದರ್ಯ ಕಣ್ಣಿಗೆ ಹಬ್ಬವಾಗುತ್ತದೆ. ಎಲ್ಲಿ ನೋಡಿದರಲ್ಲಿ ದಟ್ಟ ಕಾಡು, ತೋಟ, ಹೊಲ-ಗದ್ದೆಗಳು. ಬೆಟ್ಟಕ್ಕೆ ಬೇಟಿ ನೀಡುವವರು ಊಟ ಮತ್ತು ನೀರಿನ ವ್ಯವಸ್ಥೆ ಮಾಡಿಕೊಂಡು ಬಂದರೆ ಉತ್ತಮ.
ಇತಿಹಾಸ
ಈ ಬೆಟ್ಟದಲ್ಲಿ ಜೈನ ಮುನಿ ಕುಂದಕುಂದಚಾರ್ಯ ಮಹರ್ಷಿಗಳು ತಪಸ್ಸು ಮಾಡಿದರೆಂಬ ಪ್ರತೀತಿಯ ಹಿನ್ನೆಲೆಯಲ್ಲಿ ಈ ಬೆಟ್ಟಕ್ಕೆ ಕುಂದಾದ್ರಿ ಎಂಬ ಹೆಸರು ಬಂತು. ಭಾಷಾ ಶಾಸ್ತ್ರದ ನಿಟ್ಟಿನಲ್ಲಿ ನೋಡಿದರೆ, ಕನ್ನಡದಲ್ಲಿ ಕುಂದ ಎಂಬ ಪದಕ್ಕೆ ಎತ್ತರವಾದ ಗೋಡೆ ಎಂಬ ಅರ್ಥವೂ ಇರುವುದರಿಂದ, ಕುಂದದ ರೀತಿ ಇರುವ ಬೆಟ್ಟ ಕುಂದಾದ್ರಿ ಎಂಬ ಹೆಸರು ಜನಬಳಕೆಯಲ್ಲಿ ಬಂದಿರಲೂಬಹುದು.
ತಂಗುವುದು ಎಲ್ಲಿ?
ಕುಂದಾದ್ರಿಯ ತುದಿಯಲ್ಲಿ ಒಂದು ದೇವಾಲಯ ಮತ್ತು ನೀರಿನ ಅನುಕೂಲಗಳು ಇರುವುದಾದರೂ, ಜನಸಾಮಾನ್ಯರಿಗೆ ತಂಗಲು ಸರಿಯಾದ ವ್ಯವಸ್ಥೆ ಇಲ್ಲವೆಂದೇ ಹೇಳಬಹುದು. ಹಳೆಯ ಪ್ರವಾಸಿ ಮಂದಿರವು ಅವಶೇಷಗಳ ರೂಪದಲ್ಲಿದೆ (೨೦೧೦) ಮತ್ತು ಭದ್ರತೆ ಇಲ್ಲ. ಚಾರಣಿಗರು ಕ್ಯಾಂಪ್ ಮಾಡಬಹುದು, ಅಷ್ಟೆ. ಜನಸಾಮಾನ್ಯರು ಸಮೀಪದ ತೀರ್ಥಹಳ್ಳಿಯಲ್ಲಿ ಅಥವಾ ಆಗುಂಬೆಯಲ್ಲಿ ತಂಗಬಹುದು.
ಉಲೇಖಗಳು
https://www.tripadvisor.in/Attraction_Review-g1156205-d3434394-Reviews-Kundadri-Shimoga_Shimoga_District_Karnataka.html https://timesofindia.indiatimes.com/travel/mangalore/kundadri-hills/ps46766035.cms
http://www.365hops.com/trekking-in-kundadri-hills-eid809
ವರ್ಗ:ಪ್ರವಾಸೋದ್ಯಮ ವರ್ಗ:ಶಿವಮೊಗ್ಗ ಜಿಲ್ಲೆ ವರ್ಗ:ತೀರ್ಥಹಳ್ಳಿ ತಾಲೂಕಿನ ಪ್ರವಾಸಿ ತಾಣಗಳು
ಕರ್ನಾಟಕದಲ್ಲಿ ಸಹಕಾರ ಚಳವಳಿ
ಕರ್ನಾಟಕದಲ್ಲಿ ಸಹಕಾರ ಸಂಘಗಳ ರಚನೆ
ಅಪೆಕ್ಸ್ ಬ್ಯಾಂಕ್ ಸ್ಥಾಪನೆ
ಸಹಕಾರಿ ತತ್ವ ಮತ್ತು ನಡವಳಿಕೆ
ಎಲ್ಲರಿಗಾಗಿ ನಾನು; ನನಗಾಗಿ ಎಲ್ಲರೂ --ಇದು ಸಹಕಾರ ತತ್ವದ ಮುಖ್ಯ ಸಂದೇಶ. ಇಂತಹ ಶ್ರೇಷ್ಠ ತತ್ವದ ಬುನಾದಿಯ ಮೇಲೆ ಕಟ್ಟಿರುವುದು ಈ ಸಹಕಾರ ಕ್ಷೇತ್ರ.
ಜಿಲ್ಲಾ ಮಟ್ಟದ ಮತ್ತು ಗ್ರಾಮೀಣ ಸಹಕಾರಿ ಸಂಘಗಳು ಮತ್ತು ಬ್ಯಾಂಕುಗಳು
ಒಂದು ಜಿಲ್ಲೆಯ ಇಂತಹ ಎಲ್ಲ ಪ್ರಾಥಮಿಕ ಸಹಕಾರ ಸಂಘಗಳ ಸದಸ್ಯತ್ವದ ಒಟ್ಟು ರೂಪವೇ ಜಿಲ್ಲಾ ಕೇಂದ್ರ ಸಹಕಾರ ಬ್ಯಾಂಕ್‌. ಅಂದರೆ, ವ್ಯಕ್ತಿಯೊಬ್ಬ ನೇರವಾಗಿ ಈ ಬ್ಯಾಂಕ್‌ನ ಸದಸ್ಯನಾಗುವಂತಿಲ್ಲ. ಪ್ರಾಥಮಿಕ ಸಂಘಗಳು ಡಿಸಿಸಿ ಬ್ಯಾಂಕ್‌ಗೆ ನಿರ್ದೇಶಕರನ್ನು ಆಯ್ಕೆ ಮಾಡುತ್ತವೆ. ಆ ನಿರ್ದೇಶಕರಲ್ಲೇ ಒಬ್ಬ ಅಧ್ಯಕ್ಷ, ಉಪಾಧ್ಯಕ್ಷನನ್ನು ಆಯ್ಕೆ ಮಾಡಿಕೊಳ್ಳಲಾಗುತ್ತದೆ. ಕರ್ನಾಟಕ ಸಹಕಾರ ಸೇವೆಯ ಅಧಿಕಾರಿ ಈ ಬ್ಯಾಂಕ್‌ನ ವ್ಯವಸ್ಥಾಪಕ ನಿರ್ದೇಶಕರಾಗಿರುತ್ತಾರೆ.
21 ಡಿಸಿಸಿ ಬ್ಯಾಂಕ್‌
ಯಶಸ್ವಿ ಸಹಕಾರಿ ಬ್ಯಾಂಕ್‌
ರಾಜ್ಯ ಅಪೆಕ್ಸ್‌ ಬ್ಯಾಂಕ್‌
ರಾಜ್ಯದಲ್ಲಿನ 4,848 ಕೃಷಿ ಪತ್ತಿನ ಸಹಕಾರ ಸಂಘಗಳಿಗೆ ಡಿಸಿಸಿ ಬ್ಯಾಂಕ್‌ಗಳ ಮೂಲಕ ಹಣ ವಿತರಿಸಲಾಗುತ್ತದೆ. 2013–14ನೇ ಸಾಲಿನಲ್ಲಿ ರಾಜ್ಯದ 19.85 ಲಕ್ಷ ರೈತರಿಗೆ ರೂ. 7 ಸಾವಿರ ಕೋಟಿ ಅಲ್ಪಾವಧಿ ಮತ್ತು ಮಧ್ಯಾಮಾವಧಿ ಸಾಲ ವಿತರಿಸಲಾಗಿತ್ತು. ನಬಾರ್ಡ್‌ ರೂ. 4,025 ಕೋಟಿ ನೀಡಿತ್ತು. ಕೃಷಿ ಆಧಾರದ ಸಹಕಾರ ಬ್ಯಾಂಕ್‌ಗಳಲ್ಲದೇ ರಾಜ್ಯದಲ್ಲಿ ನೂರಾರು ವಿವಿಧ ರೂಪಗಳ ಸಹಕಾರ ಬ್ಯಾಂಕ್‌ಗಳು ಅಸ್ತಿತ್ವದಲ್ಲಿವೆ. ಹಾಲು ಉತ್ಪಾದನೆ, ಗೃಹ ನಿರ್ಮಾಣ, ಕೈಗಾರಿಕೆ, ಸ್ಪಿನ್ನಿಂಗ್‌ ಮಿಲ್‌, ಸಕ್ಕರೆ ಕಾರ್ಖಾನೆ, ಮಾರುಕಟ್ಟೆ, ನೀರಾವರಿ, ಕೂಡುಬೇಸಾಯ, ಸಂಸ್ಕರಣ, ನೌಕರರು, ಬಳಕೆದಾರರು, ನಗರ ಸಹಕಾರ ಸಂಸ್ಥೆಗಳು ಸೇರಿದಂತೆ 38,430 ಸಹಕಾರ ಸಂಸ್ಥೆಗಳು, ಬ್ಯಾಂಕ್‌ಗಳು ಅಸ್ತಿತ್ವದಲ್ಲಿವೆ. ಗ್ರಾಮೀಣ ಪ್ರದೇಶದ ಸಹಕಾರ ಸಂಘಗಳಿಗೆ ಹೋಲಿಸಿದರೆ, ನಗರ ಪ್ರದೇಶದ ಸಂಘಗಳು ಹೆಚ್ಚು ಯಶಸ್ವಿಯಾಗಿವೆ. ರಾಜ್ಯದಲ್ಲಿ ದಕ್ಷಿಣ ಕನ್ನಡ, ಉಡುಪಿ ಹಾಗೂ ಉತ್ತರ ಕರ್ನಾಟಕದ ಕೆಲ ಜಿಲ್ಲೆಗಳಲ್ಲಿ ಸಹಕಾರ ಸಂಸ್ಥೆಗಳು ಹೆಚ್ಚಿನ ಯಶಸ್ಸು ಕಂಡಿವೆ. ಸಹಕಾರ ಸಕ್ಕರೆ ಕಾರ್ಖಾನೆಗಳು ಮಾತ್ರ ಬೆಳಗಾವಿ ಹೊರತುಪಡಿಸಿ ಉಳಿದೆಡೆ ಯಶಸ್ಸು ಕಂಡಿಲ್ಲ.
ಅವನತಿ/ನಷ್ಟದ ಪರಿಣಾಮ
ಲೆಕ್ಕಪರಿಶೋಧನೆ
ಹಣ ದುರುಪಯೋಗ ಆಗದಂತೆ ತಡೆಯಲು ಸಹಕಾರ ಸಂಸ್ಥೆಯಲ್ಲಿ ನಿರಂತರ ಆಂತರಿಕ ಲೆಕ್ಕ ಪರಿಶೋಧನೆ ಮಾಡಬೇಕು. ವ್ಯವಹಾರದಲ್ಲಿ ವ್ಯತ್ಯಾಸ ಕಂಡುಬಂದರೆ ಮೊದಲು ಆಡಳಿತ ಮಂಡಳಿಯಲ್ಲಿ ಚರ್ಚಿಸಿ, ಕ್ರಮ ಕೈಗೊಳ್ಳಬೇಕು. ಸಹಕಾರ ಇಲಾಖೆ ಅಧಿಕಾರಿಗಳು ತಮ್ಮ ವ್ಯಾಪ್ತಿಯ ಸಹಕಾರ ಸಂಸ್ಥೆ, ಬ್ಯಾಂಕ್‌ಗಳಿಗೆ ಅನೀರೀಕ್ಷಿತ ಭೇಟಿ ನೀಡಿ ಪರಿಶೀಲಿಸಬೇಕು. ಹಣ ದುರುಪಯೋಗ ಕಂಡು ಬಂದರೆ ಮೇಲಧಿಕಾರಿಗಳಿಗೆ, ಸಹಕಾರ ಇಲಾಖೆಗೆ ತಕ್ಷಣ ಮಾಹಿತಿ ನೀಡಬೇಕು.
ಶೇ 30ರಷ್ಟು ಠೇವಣಿ ಕಡ್ಡಾಯ
ಅದರಲ್ಲಿ ಶಾಸನಾತ್ಮಕ ಸಮಾಪನಾ ಮೀಸಲು ಅನುಪಾತ (ಎಸ್‌ಎಲ್‌ಆರ್‌) ಶೇ 25 ಹಾಗೂ ನಗದು ಮೀಸಲು ಅನುಪಾತ (ಸಿಆರ್‌ಆರ್‌) ಶೇ 5 ಒಳಗೊಂಡಿರುತ್ತದೆ.
ಡಿಸಿಸಿ ಬ್ಯಾಂಕಿನ ಮೂಲಗಳು
ಜೋಡಿ ಜಿಲ್ಲೆ ಬ್ಯಾಂಕ್‌
ರಾಜ್ಯದ ವಿವಿಧೆಡೆಯ ಪರಿಸ್ಥಿತಿ
ಸಹಕಾರ ರಂಗದಲ್ಲಿ ಅಧಿಕಾರದ ಕುರ್ಚಿ ಮೇಲೆ ಕೂತವರು ಪ್ರತಿ ಕ್ಷಣವೂ ಆ ಸಂಸ್ಥೆಯ ಅಭಿವೃ ದ್ಧಿಯ ಬಗ್ಗೆ ಚಿಂತಿಸಬೇಕು. ಎಂತಹ ಸಂದರ್ಭದಲ್ಲೂ ಸ್ವಾರ್ಥ ಕ್ಕೆ ಅವಕಾಶ ನೀಡಬಾರದು. ಸಮಗ್ರ ದೃಷ್ಟಿಯ ಇಚ್ಛಾಶಕ್ತಿ ಇರಬೇಕು.
ಜಿಲ್ಲೆಯಲ್ಲಿ ಒಟ್ಟು 670 ಸಹಕಾರ ಸಂಘಗಳಿವೆ. ಅವುಗಳಲ್ಲಿ 529 ಕಾರ್ಯನಿರತವಾಗಿವೆ. 99 ಸ್ಥಗಿತಗೊಂಡಿವೆ. 42 ಬ್ಯಾಂಕ್‌ಗಳು ಕೆಲವು ವರ್ಷಗಳ ಹಿಂದೆಯೇ ಸಮಾಪನಗೊಂಡಿವೆ.
ಅವನತಿಗೆ ಕಾರಣಗಳು
ಶಿವಮೊಗ್ಗ ಡಿಸಿಸಿ ಬ್ಯಾಂಕ್‌ ಹಗರಣ ಈಚೆಗೆ ಬಹಳ ಸುದ್ದಿ ಮಾಡಿದೆ. ಅದು ಸದ್ಯದ ಒಂದು ಉದಾಹರಣೆ ಅಷ್ಟೇ. ಡಿಸಿಸಿ ಬ್ಯಾಂಕ್‌ನಂತಹ ಎಷ್ಟೋ ಸಹಕಾರ ಬ್ಯಾಂಕ್‌ಗಳು, ಸೊಸೈಟಿಗಳು ಹೀಗೆ ನಿಯಮ ಉಲ್ಲಂಘಿಸಿ, ಬೇಕಾಬಿಟ್ಟಿ ಸಾಲ ನೀಡಿದ, ಹಣ ದುರುಪಯೋಗ ಪಡಿಸಿಕೊಂಡ ಪರಿಣಾಮ ನಷ್ಟದ ಹಾದಿ ಹಿಡಿದಿವೆ. ಕೆಲವು ಶಾಶ್ವತವಾಗಿ ಸಮಾಪನೆ (ಲಿಕ್ವಿಡೇಷನ್‌) ಆಗಿವೆ. ಎಷ್ಟೊ ಸಂದರ್ಭದಲ್ಲಿ ಸಹಕಾರ ಸಂಸ್ಥೆಗಳ ಆಸ್ತಿ ಮಾರಿ ಗ್ರಾಹಕರ ಅಲ್ಪಸ್ವಲ್ಪ ಹಣ ಹಿಂದಿರುಗಿಸಲಾಗಿದೆ.
ಯಶಸ್ವಿ ಬ್ಯಾಂಕ್‌ನ ಸೂತ್ರಗಳು
ಯಾವುದೇ ಸಹಕಾರ ಬ್ಯಾಂಕ್‌ ಯಶಸ್ವಿಯಾಗಲು ಬ್ಯಾಂಕ್‌ನ ಆಡಳಿತ ಮಂಡಳಿ ಹಾಗೂ ಸಿಬ್ಬಂದಿ ಕಡ್ಡಾಯವಾಗಿ ಈ ನಿಯಮ ಪಾಲಿಸಬೇಕು
ಆಧಾರ
ಕರ್ನಾಟಕ ಅಪೆಕ್ಸಬ್ಯಾಂಕ್ - ಅಧಿಕೃತ ತಾಣ-
ವರ್ಗ:ಸಂಘ-ಸಂಸ್ಥೆಗಳು‎ ವರ್ಗ:ಕರ್ನಾಟಕ ಸರ್ಕಾರ ವರ್ಗ:ಸಮಾಜ
ವರುಣಪ್ರಿಯ
ವರುಣಪ್ರಿಯಕರ್ನಾಟಕ ಸಂಗೀತಪದ್ಧತಿಯ ಮೇಳಕರ್ತ ರಾಗಗಳಲ್ಲಿ ಇಪ್ಪತ್ತನಾಲ್ಕನೆಯದು.ಮುತ್ತುಸ್ವಾಮಿ ದೀಕ್ಷಿತರು ಇದನ್ನು ವೀರವಸಂತಮ್ ಎಂದು ಹೆಸರಿಸಿದ್ದಾರೆ. ಹಿಂದೂಸ್ತಾನಿ ಸಂಗೀತ ಪದ್ಧತಿಯಲ್ಲಿ ಈ ರಾಗಕ್ಕೆ ಯಾವೂದೇ ಸಮಾನವಾದ ರಾಗಗಳಿಲ್ಲ.
ರಾಗ ಲಕ್ಷಣ ಮತ್ತು ಸ್ವರೂಪ
ಇದು ಒಂದು ಸಂಪೂರ್ಣ ರಾಗವಾಗಿದೆ.
ಜನ್ಯ ರಾಗಗಳು
ಈ ರಾಗಕ್ಕೆ ಯಾವುದೇ ಜನ್ಯ ರಾಗಗಳಿಲ್ಲ.
ಜನಪ್ರಿಯ ರಚನೆಗಳು
ಈ ರಾಗದಲ್ಲಿ ಜನಪ್ರಿಯ ರಚನೆಗಳು
ಬಾಹ್ಯ ಸಂಪರ್ಕಗಳು
ವರ್ಗ:ಕರ್ನಾಟಕ ಸಂಗೀತ ವರ್ಗ:ಕರ್ನಾಟಕ ಸಂಗೀತ ರಾಗಗಳು
ಆಂಡ್ರಾಯ್ಡ್
thumb|ಆಂಡ್ರಾಯ್ಡ್ ಆಂಡ್ರಾಯ್ಡ್  ಮಾನವನಂತೆ ಕಾಣುವ ಮತ್ತು ಅವನಂತೆಯೇ ಕಾರ್ಯನಿರ್ವಹಿಸುವ ಮಾನವ ನಿರ್ಮಿತ ಯಂತ್ರಮಾನವ ಅಥವಾ ಕೃತಕ ಜೀವ ವಿಜ್ಞಾನ ಕೃತಕ ಜೀವಿ. ಈ ಪದವು ανδρός ಎಂಬ ಗ್ರೀಕ್ ಪದದಿಂದ ಬಂದಿದೆ. ಈ ಪದವನ್ನು ಮೊದಲು ಸೆಂಟ್. ಆಲ್ಬರ್ಡ್ ಮ್ಯಾಗ್ನಸ್ 1270 ರಲ್ಲಿ ಬಳಸಿದನೆಂದು ತಿಳಿದು ಬರುತ್ತದೆ. ಮತ್ತು ಫ್ರೆಂಚ್ ಬರಹಗಾರ ಅಗಸ್ಟೇ ವಿಲ್ಲಿಎರ್ಸ್'ಐಸ್ಲೆ-ಆಡಮ್|ವಿಲ್ಲಿಎರ್ಸ್ ನಿಂದಾಗಿ, ಅವನ 1886 ರ ಕಾದಂಬರಿ The Future Eve|L'Ève future ಮೂಲಕ ಜನಪ್ರಿಯವಾಯಿತು, ಆದಾಗ್ಯೂ "ಆಂಡ್ರಾಯ್ಡ್" ಎಂಬ ಪದ ಯು.ಎಸ್ ಪೇಟೆಂಟ್ ಗಳಲ್ಲಿ ೧೮೬೩ ರಿಂದಲೇ ಮಾನವನಂತೆ ಕಾಣುವ ಸಣ್ಣ ಗೊಂಬೆಗಳನ್ನು ಉಲ್ಲೇಖಿಸಲು ಬಳಸಲಾಗಿರುವುದನ್ನು ಕಾಣಬಹುದು. ಮುಂಚೆ ಇದು ಬರಿ ಕಾಲ್ಪನಿಕ ವೈಜ್ಞಾನಿಕ ಚಿತ್ರಾವಾಗಿತ್ತು ಯಂತ್ರಮಾನವನ ತಂತ್ರಜ್ಞಾನದ ಪ್ರಗತಿಯಿಂದ ಈಗ ಇದನ್ನು ಉತ್ಪಾದಿಸಲಾಗಿದೆ.
ಉಲ್ಲೇಖಗಳು
ವರ್ಗ:ಯಂತ್ರವಿಜ್ಞಾನ ವರ್ಗ:ಕಂಪ್ಯೂಟರ್ ವಿಜ್ಞಾನ
ಗಾಣಗಾಪುರ
ಶ್ರೀ ಕ್ಷೇತ್ರ ಗಾಣಗಾಪುರ ಕರ್ನಾಟಕದ ಸುಪ್ರಸಿದ್ಡ ಧಾರ್ಮಿಕ ಕ್ಷೇತ್ರ. ಶ್ರೀ ಕ್ಷೇತ್ರ ಗಾಣಗಾಪುರವು  ಗುಲ್ಬರ್ಗಾದಿಂದ ನಗರದಿಂದ ಸುಮಾರು ೫೦ ಕಿಲೋಮೀಟರುಗಳ ದೂರದಲ್ಲಿದೆ.ದತ್ತಸಂಪ್ರದಾಯದ ಒಂದು ಪವಿತ್ರ ತೀರ್ಥಕ್ಷೇತ್ರ ಕರ್ನಾಟಕದ ಗುಲ್ಬರ್ಗಾ ಜಿಲ್ಲೆಯಲ್ಲಿ ಪುಣೆ - ರಾಯಚೂರು ರೈಲುಮಾರ್ಗದಲ್ಲಿರುವ ಗಾಣಗಾಪುರ ರೈಲುನಿಲ್ದಾಣದಿಂದ 22 ಕಿಮೀ ದೂರದಲ್ಲಿ ಭೀಮಾ- ಅಮರಜ ನದಿಗಳ ಸಂಗಮದ ಹತ್ತಿರ ಈ ಊರು ಇದೆ. ಶ್ರೀಗುರುಚರಿತ್ರೆ ಎಂಬ ಗ್ರಂಥದಲ್ಲಿ ಇದನ್ನು ಗಾಣಗಾಪುರ, ಗಾಣಗಾಭವನ, ಗಂಧರ್ವಭವನ, ಗಂಧರ್ವಪುರ ಎಂಬ ಹೆಸರುಗಳಿಂದ ಉಲ್ಲೇಖಿಸ ಲಾಗಿದೆ. ದತ್ತಾವತಾರಿ ಎಂದು ಪ್ರಸಿದ್ಧಿಹೊಂದಿರುವ ಶ್ರೀನರಸಿಂಹ ಸರಸ್ವತಿಯವರು ವಾಡಿ ಎಂಬ ಊರಿನಿಂದ ಇಲ್ಲಿಗೆ ಬಂದು ಸುಮಾರು 23 ವರ್ಷ ನೆಲೆಸಿದ್ದರು. ಈ ಅವಧಿಯಲ್ಲಿ ಇಲ್ಲಿ ದತ್ತಸಂಪ್ರದಾಯವನ್ನನುಸರಿಸುವವರ ಸಂಖ್ಯೆ ಹೆಚ್ಚಾಯಿತು. ಸರಸ್ವತಿಯವರು ಮೊದಲು ಸಂಗಮದ ಹತ್ತಿರವೇ ವಾಸವಾಗಿದ್ದು ಅನಂತರ ಊರ ಮಧ್ಯದಲ್ಲಿರುವ ಮಠದಲ್ಲಿರತೊಡಗಿ ಮುಂದೆ ಶ್ರೀಶೈಲದ ಕಡೆಗೆ ತೆರಳಿದರು. ಮಠದ ಆವಾರದಲ್ಲಿ ಮಹಾದೇವ - ಪಾರ್ವತಿಯರ ಮೂರ್ತಿ, ಅಶ್ವತ್ಥವೃಕ್ಷದ ಪೊದರಿನಲ್ಲಿ ನಾಗನಾಥ ಮತ್ತು ಹನುಮಂತನ ಮೂರ್ತಿಗಳು ತುಲಸೀ ವೃಂದಾವನಗಳು ಗೋಚರವಾಗುತ್ತವೆ. ಈ ಮಠದಲ್ಲಿರುವ ಶ್ರೀಗುರುಗಳ ಪಾದುಕೆಗಳು ನಿರ್ಗುಣ ಪಾದುಕೆಗಳೆಂದು ಹೆಸರಾಗಿವೆ. ವಾಡಿಯಲ್ಲಿರುವ ಪಾದುಕೆಗಳನ್ನು ಮನೋಹರ ಪಾದುಕೆಗಳೆನ್ನುತ್ತಾರೆ. ಮಠದ ಪೂರ್ವ ಮತ್ತು ಪಶ್ಚಿಮ ದಿಕ್ಕುಗಳಲ್ಲಿ ಎರಡು ಮಹಾದ್ವಾರ ಗಳಿವೆ. ಪಶ್ಚಿಮದ ಮಹಾದ್ವಾರ ವಿಶಾಲವಾಗಿದ್ದು ಅದರ ಮಹಡಿಯಲ್ಲಿ ನಗಾರಖಾನೆ (ದೇವಸ್ಥಾನದ ನಗಾರಿಗಳನ್ನು ಬಾರಿಸುವ ಜಾಗ) ಇದೆ. ಭಕ್ತಾದಿಗಳು ಕೂಡಲು ಯೋಗ್ಯವಾದ ಏಳು ಜಗಲಿಗಳಿವೆ. ಗರ್ಭಗುಡಿಯಲ್ಲಿನ ಪಾದುಕೆಗಳ ದರ್ಶನ ಮಾಡಬೇಕಾದರೆ ಉಡುಪಿಯಲ್ಲಿರುವಂತೆ ಒಂದು ಬೆಳ್ಳಿಯ ಕಿಟಕಿಯ ಮೂಲಕ ನೋಡಬೇಕಾಗುತ್ತದೆ. ಇಲ್ಲಿ ನಿತ್ಯೋಪಾಸನೆ ಬೆಳಗ್ಗಿನಿಂದ ಪ್ರಾರಂಭವಾಗುತ್ತದೆ. ಪಾದುಕೆಗಳಿಗೆ ಜಲಸ್ಪರ್ಶ ಮಾಡುವುದಿಲ್ಲ. ಕೇಸರಿ ಮತ್ತು ಅಷ್ಟಗಂಧಗಳನ್ನು ಲೇಪಿಸುತ್ತಾರೆ. ಪ್ರತಿ ಗುರುವಾರ ರಾತ್ರಿ ಪಲ್ಲಕ್ಕಿಸೇವೆ ನಡೆಯುತ್ತದೆ.
ಊರಿನಿಂದ 1.6 ಕಿಮೀ ದೂರದಲ್ಲಿ ಭೀಮಾ- ಅಮರಜ ನದಿಗಳ ಸಂಗಮದ ಹತ್ತಿರ ಭಸ್ಮದ ರಾಶಿಯಿದೆ. ಹಿಂದೆ ಇಲ್ಲಿ ಯಜ್ಞಕಾರ್ಯಗಳು ನೆರವೇರುತ್ತಿದ್ದು ಆ ಯಜ್ಞಬೂದಿಯನ್ನು ಹೀಗೆ ಒಂದು ಕಡೆ ಗುಡ್ಡೆ ಮಾಡಲಾಗಿದೆಯೆಂದು ಪ್ರತೀತಿ. ಭಾವುಕ ಭಕ್ತರು ಸ್ನಾನಮಾಡಿದ ಅನಂತರ ಈ ಭಸ್ಮವನ್ನು ಲೇಪಿಸಿಕೊಳ್ಳುವರು. ಸಂಗಮೇಶ್ವರ ದೇವಾಲಯದ ಎದುರು ಶ್ರೀನರಸಿಂಹ ಸರಸತ್ವಿಯವರ ತಪೋಭೂಮಿ ಇದೆ. ಸಂಗಮದಿಂದ ಊರಿಗೆ ಬರುವ ದಾರಿಯಲ್ಲಿ ಷಟ್ಕುಲತೀರ್ಥ, ನರಸಿಂಹತೀರ್ಥ, ಭಾಗೀರಥೀತೀರ್ಥ, ಪಾಪವಿನಾಶಿತೀರ್ಥ, ಕೋಟಿತೀರ್ಥ, ರುದ್ರಪಾದತೀರ್ಥ, ಚಕ್ರತೀರ್ಥ ಮತ್ತು ಮನ್ಮಥತೀರ್ಥ ಎಂಬ ಎಂಟು ತೀರ್ಥಗಳಿವೆ. ಇಲ್ಲಿನ ತೀರ್ಥಗಳಲ್ಲಿ ಸ್ನಾನಮಾಡಿದರೆ ಅನೇಕ ಫಲಗಳು ಪ್ರಾಪ್ತಿಯಾಗುತ್ತವೆ ಎಂಬ ನಂಬಿಕೆ.
ಗಾಣಗಾಪುರದ ಉತ್ಸವ ಸಮಾರಂಭಗಳಲ್ಲಿ ಶ್ರೀದತ್ತಜಯಂತಿ ಮತ್ತು ಶ್ರೀನರಸಿಂಹ ಸರಸ್ವತಿಯವರ ಪುಣ್ಯತಿಥಿ - ಇವೆರಡು ವಿಶೇಷ ಮಹತ್ತ್ವದವು. ಶ್ರೀಗುರುವಿನ ಜೀವನಕಾರ್ಯ ಇಲ್ಲಿಯೇ ನಡೆದುದರಿಂದ ಈಗ ಸು. 500 ವರ್ಷಗಳಿಂದ ಇದು ಭಕ್ತರಿಗೆ ಜಾಗೃತ ಸ್ಥಾನವಾಗಿದೆ.
ಆಧಿವ್ಯಾಧಿಗಳಿಂದ ಬಳಲುವ ಅನೇಕ ಜನ ತಮ್ಮ ದುಃಖನಿವಾರಣೆಗಾಗಿ ಇಲ್ಲಿಗೆ ಬಂದು ಸೇವೆಮಾಡಿ ಶ್ರೀಗುರುಚರಿತ್ರೆ ಪಾರಾಯಣಮಾಡಿ ಭಿಕ್ಷಾ ಜೀವನವನ್ನು ನಡೆಸುವರು. ಶ್ರೀಗುರುಚರಿತ್ರೆಯಲ್ಲಿನ ಚಮತ್ಕಾರಿ ಕಥೆಗಳನ್ನೋದುವುದರಿಂದ ಶ್ರದ್ಧಾಜೀವನವನ್ನನುಸರಿಸುವುದರಲ್ಲಿ ವಿಶ್ವಾಸ ಹುಟ್ಟುತ್ತದೆ. ಮಠದಲ್ಲಿ ಮಧ್ಯಾಹ್ನ ಮಹಾನೈವೇದ್ಯ ನಡೆಯುತ್ತದೆ. ಅನಂತರ ಸೇವಾಕರ್ತರು ಮಧುಕರಿ ಬೇಡಲು ಹೋಗುತ್ತಾರೆ. ಧನಿಕರಾದ ಅನೇಕ ದತ್ತಭಕ್ತರು ಸೇವಾಕರ್ತರಿಗೆ ಧನಧಾನ್ಯ ಸಹಾಯ ಒದಗಿಸುತ್ತಿದ್ದಾರೆ. ದತ್ತವ್ರತದ ಪ್ರಕಾರ ಪ್ರತಿಯೊಬ್ಬ ಯಾತ್ರಿಕನೂ ಕನಿಷ್ಠಪಕ್ಷ ಐದು ಮನೆಗಳಿಗಾದರೂ ಹೋಗಿ ಬೇಡಬೇಕು ಎಂಬುದು ನಿಯಮ. ಭಾವುಕ ಭಕ್ತರು ಈ ನಿಯಮವನ್ನು ಅತ್ಯಂತ ಶ್ರದ್ಧೆಯಿಂದ ಪಾಲಿಸುತ್ತಾರೆ.
ಉಲ್ಲೇಖಗಳು
==ಗಾಣಗಾಪುರ ದತ್ತಾತ್ತೇಯ ದೇಗುಲ ಸುಂದರವಾಗಿದೆ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಮಿ. ಐರಾವತ
ಮಿ.ಐರಾವತ ೨೦೧೫ ರ ಕನ್ನಡ ಕನ್ನಡ ಭಾಷೆಯ ಚಲನಚಿತ್ರ. ಎ.ಪಿ ಅರ್ಜುನ್ ಬರೆದು ನಿರ್ದೇಶಿಸಿರುವ ಈ ಚಿತ್ರವನ್ನು ಸಂದೇಶ್ ನಾಗರಾಜ್ ನಿರ್ಮಿಸಿದ್ದಾರೆ. ದರ್ಶನ್_ತೂಗುದೀಪ್, ಊರ್ವಶಿ ರೌಟೆಲಾ ಮತ್ತು ಪ್ರಕಾಶ್_ರೈ ಅವರು ಪ್ರಮುಖ ಪಾತ್ರಗಳಲ್ಲಿ ಅಭಿನಯಿಸಿದ್ದಾರೆ. ದರ್ಶನ್ ಅವರ ಮಗ ವಿನೀಶ್ ಸಹ ನಟಿಸಿದ್ದಾರೆ. ಈ ಚಿತ್ರಕ್ಕೆ ಸಂಗೀತವನ್ನು ವಿ. ಹರಿಕೃಷ್ಣ ಸಂಯೋಜಿಸಿದ್ದಾರೆ.
ಈ ಚಿತ್ರವನ್ನು ಹಿಂದಿ ಭಾಷೆಯಲ್ಲಿ ವರ್ದಿವಾಲಾ: ದಿ ಐರನ್ ಮ್ಯಾನ್ ಎಂದು ಡಬ್ ಮಾಡಲಾಗಿದೆ.
ಕಥೆ
ಕರ್ನಾಟಕದ ಮುಖ್ಯಮಂತ್ರಿ ಮತ್ತು ಕರ್ನಾಟಕದ ಪೋಲೀಸ್ ಇಲಾಖೆಯ ಡಿ.ಜಿ.ಪಿ ಇಬ್ಬರೂ ವಿಠ್ಠಲ ಗೌಡರಅನಂತ್_ನಾಗ್ ಮನೆಗೆ ಬಂದು,ಅವರ ಮೊಮ್ಮಗ ಐರಾವತ ದರ್ಶನ್_ತೂಗುದೀಪ್ನನ್ನು ಸಾಧ್ಯವಾದಷ್ಟು ಬೇಗ ಕರ್ತವ್ಯಕ್ಕೆ ಕಳುಹಿಸಲು ಮನವಿ ಮಾಡುತ್ತಾರೆ. ವಿಠ್ಠಲ ಗೌಡ ಷರತ್ತುಬದ್ಧ ಒಪ್ಪಿಗೆ ನೀಡುತ್ತಾರೆ. ಹೊರಗೆ ನಿಂತಿದ್ದ, ವರದಿಗಾರ ತನ್ನ ಉನ್ನತ-ವರದಿಗಾರನಿಗೆ ಮುಖ್ಯಮಂತ್ರಿ ಸ್ವತಃ ಬರುವ ಮಟ್ಟಿಗೆ ಇರುವ ವಿಷಯಕ್ಕೆ ಕಾರಣವನ್ನು ಕೇಳುತ್ತಾನೆ. ಉನ್ನತ-ವರದಿಗಾರ ಈ ಕಥೆಯನ್ನು ವಿವರಿಸುತ್ತಾರೆ. 6 ತಿಂಗಳ ಹಿಂದೆ, ಐರಾವತ ಎ.ಸಿ.ಪಿ ಆಗಿ ಕರ್ನಾಟಕದ ಪೋಲೀಸ್ ಇಲಾಖೆಗೆ ಸೇರಿಕೊಂಡರು. ಬೆಂಗಳೂರು ನಗರದಲ್ಲಿ ತುಂಬಿದ ಅಪರಾಧಕ್ಕೆ, ಐರಾವತ ಅವರು ದೊಡ್ಡ ಮಟ್ಟದ ಬದಲಾವಣೆಯನ್ನು ತಂದರು ಮತ್ತು ಕ್ರಿಮಿನಲ್ ಚಟುವಟಿಕೆಯ ಎಲ್ಲ ಚಿಹ್ನೆಗಳನ್ನು ನಿಧಾನವಾಗಿ ನಿರ್ಮೂಲನೆ ಮಾಡುತ್ತಾರೆ. ಉನ್ನತ ಅಧಿಕಾರಿಗಳನ್ನು ಸಂಪರ್ಕಿಸದೆ ಅವರು ಸಾರ್ವಜನಿಕರಿಗೆ ಸೇವೆ ಸಲ್ಲಿಸುವ ಹೊಸ ನಿಯಮಗಳನ್ನು ತರುತ್ತಾನೆ ಮತ್ತು ನಗರದ ಆವಶ್ಯಕತೆಗಳನ್ನು ಪೂರೈಸಲು, ತನ್ನ ಸ್ವಂತ ಹಣ ಖರ್ಚು ಮಾಡುತ್ತಾನೆ. ಈ ನಿಯಮಗಳು ಪಟ್ಟಬಧ್ರ ಹಿತಾಸಕ್ತಿಗಳಿಗೆ ನಷ್ಟ ಉಂಟುಮಾಡುತ್ತವೆ.ಎಲ್ಲರಿಗಿಂತ ಹೆಚ್ಚಾಗಿ ಪ್ರತಾಪ್ ಕಾಳೆ ಪ್ರಕಾಶ್_ರೈ ಐರಾವತನೊಂದಿಗೆ ದ್ವೇಷ ಕಟ್ಟಿಕೊಳ್ಳುತ್ತಾನೆ. ಈ ಸಂದರ್ಭದಲ್ಲಿ ವರದಿಗಾರ್ತಿ ಪ್ರಿಯಾ ( ಉರ್ವಾಶಿ ರೌಟೆಲಾ ) ಐರಾವತನ ಪ್ರೇಮದಲ್ಲಿ ಬೀಳುತ್ತಾಳೆ. ಪ್ರಿಯಾಗೆ, ಐರಾವತ  ಹಿಂದೆ ತನ್ನನ್ನು ಅಪಘಾತದಿಂದ ಉಳಿಸಿದವ ಎಂದು ಅರಿವಾಗುತ್ತದೆ. ಪ್ರಿಯಾ ತನ್ನ ಪ್ರೇಮವನ್ನು ನಿವೇದಿಸಿಕೊಂಡರೂ ಸಹಿತ, ಐರಾವತ ತನ್ನ ಭಾವನೆಗಳನ್ನು ವಿನಿಮಯ ಮಾಡುವುದಿಲ್ಲ. ಸರ್ಕಾರಿ ಸಮಾರಂಭದ ಸಿದ್ಧತೆಯ ಸಂದರ್ಭದಲ್ಲಿ, ಐರಾವತನು ನಕಲಿ ಅಧಿಕಾರಿ ಎಂದು ತಿಳಿದುರುತ್ತದೆ. ಆ ಕಾರಣದಿಂದ ಆತನನ್ನು ಬಲದಿಂದ ಬಂಧಿಸಲಾಗುತ್ತದೆ. ಕೋರ್ಟ್ ನಲ್ಲಿ ಐರಾವತನು ತನ್ನ ಕಥೆಯನ್ನು ಬಹಿರಂಗಪಡಿಸುತ್ತಾನೆ. ರೈತರ ಸಮಸ್ಯೆಗಳನ್ನು ಪರಿಹರಿಸಲು ಐರಾವತ ಬೆಂಗಳೂರಿಗೆ ಹೋಗಿದ್ದ ರೈತ. ಅವರ ಸಹೋದರಿ ಚಾರು ( ಸಿಂಧು ಲೋಕನಾಥ್ ) ಕೆಲವು ಕಿಡೀಗೇಡಿಗಳಿಂದ ಅತ್ಯಾಚಾರಕ್ಕೊಳಗಾಗುತ್ತಾಳೆ. ಪೋಲೀಸ್ ಠಾಣೆಯಲ್ಲಿ ಆರಕ್ಷಕ ಮತ್ತು ಇತರ ಸಿಬ್ಬಂದಿ ಚಾರುಳ ದೂರು ತೆಗೆದುಕೊಳ್ಳಲು ನಿರಾಕರಿಸುತ್ತಾರೆ ಮತ್ತು ಚಾರುಳನ್ನು ಲೇವಡಿ ಮತ್ತು ಮಾನಸಿಕವಾಗಿ ಹಿಂಸೆಗೆ ಒಳಪಡಿಸುತ್ತಾರೆ. ಇದನ್ನು ಸಹಿಸದ ಐರಾವತನ ಸ್ನೇಹಿತ ಪ್ರಕಾಶ ( ಬುಲೆಟ್ ಪ್ರಕಾಶ್ ) ಆರಕ್ಷಕನನ್ನು ಕೊಲ್ಲುತ್ತಾನೆ. ಪೋಲೀಸರು ಪ್ರಕಾಶನನ್ನು ದಾರುಣವಾಗಿ ಹತ್ಯೆಗೈಯ್ಯುತ್ತಾರೆ. ಐರಾವತ ಪ್ರತೀಕಾರದ ಪ್ರತಿಜ್ಞೆ ಮಾಡುತ್ತಾನೆ. ವಾಮಮಾರ್ಗದಿಂದ, ಐರಾವತನು ಐ.ಪಿ.ಎಸ್ ಅಧಿಕಾರಿಯಾಗಿ ನೇಮಕಗೊಂಡಂತೆ ಆದೇಶವನ್ನು ತಂದು ನೇಮಕಗೊಂಡು ಸಮಾಜದಲ್ಲಿ ಶಾಂತಿ ಸ್ಥಾಪಿಸಲು ಮತ್ತು ಕಾನೂನು-ಸವ್ಯವಸ್ಥೆಯನ್ನು ನೆಲೆಗೊಳಿಸಲು ಪ್ರಯತ್ನ ಪಟ್ಟುದಾಗಿ ನ್ಯಾಯಾಲಯಕ್ಕೆ ತಿಳಿಸುತ್ತಾನೆ. ನ್ಯಾಯಾಲಯವು ಐರಾವತವನ್ನು ಮುಗ್ಧ ಎಂದು ಘೋಷಿಸಿ ತನ್ನ ಗ್ರಾಮಕ್ಕೆ ಕಳುಹಿಸುತ್ತದೆ. ಜನರ ಕೋರಿಕೆಯ ಮೇರೆಗೆ, ಐರಾವತ ನಾಗರಿಕ ಸೇವಾ ಪರೀಕ್ಷೆಯನ್ನು ಬರೆಯುತ್ತಾರೆ ಮತ್ತು ಎಸಿಪಿ ಆಗಿ ನೇಮಕಗೊಳ್ಳುತ್ತಾನೆ. ಈಗ ಕಥೆ ಪ್ರಸ್ತುತಕ್ಕೆ ಹಿಂತಿರುಗುತ್ತದೆ. ವರದಿಗಾರನು ಐರಾವತದ ಮುಂದಿನ ನಡೆಯ ಬಗ್ಗೆ ಕುತೂಹಲದಿಂದ ಕೂಡಿರುತ್ತಾನೆ. ಐರಾವತನು ನಿಧಾನವಾಗಿ ಪ್ರತಾಪ್ ಕಾಳೆಯ ಕತ್ತಲೆ-ಸಾಮ್ರಾಜ್ಯವನ್ನು ಬಗ್ಗುಬಡಿಯಲು ಕ್ರಮ ಆರಂಭಿಸುತ್ತಾನೆ. ಪ್ರಿಯಾಳ ಪ್ರೀತಿಯನ್ನು ಅವನು ಸ್ವೀಕರಿಸುತ್ತಾನೆ. ಕೊನೆಯಲ್ಲಿ, ಪ್ರತಾಪ್ ಕಾಳೆ ಪ್ರತಿ ಪೊಲೀಸ್ ಅಧಿಕಾರಿಯ ಹೆಣ್ಣುಮಕ್ಕಳನ್ನು ಜೊತೆಗೆ ಪ್ರಿಯಾಳನ್ನು ಅಪಹರಿಸುತ್ತಾನೆ. ಎಲ್ಲರನ್ನೂ ವಿದೇಶದಲ್ಲಿ ವೇಶ್ಯಾವಾಟಿಕೆಗೆ ಮಾರಾಟ ಮಾಡಲು ಉದ್ದೇಶಿಸುತ್ತಾನೆ. ಐರಾವತನು ಸಮಯಕ್ಕೆ ಸರಿಯಾಗಿ ದಾಳಿ ಮಾಡಿ  ಎಲ್ಲ ಹೆಣ್ಣುಮಕ್ಕಳನ್ನೂ ಉಳಿಸುತ್ತಾನೆ ಮತ್ತು ಪ್ರತಾಪ್ ಕಾಳೆಯನ್ನು ಕೊಲ್ಲುತ್ತಾನೆ. ಅಭಿನಂದನಾ ಸಮಾರಂಭದಲ್ಲಿ, ಐರಾವತನು ರಾಜೀನಾಮೆ ಸಲ್ಲಿಸುತ್ತಾನೆ. ಅಪರಾಧಗಳು ಮತ್ತೆ ಹೆಚ್ಚಾದಲ್ಲಿ ತಾನು ಮತ್ತೆ ಪೋಲೀಸ್ ಇಲಾಖೆಗೆ ಮರಳುವುದಾಗಿ ಹೇಳುತ್ತಾನೆ. ಅಂತ್ಯದಲ್ಲಿ ಐರಾವತ ಮತ್ತು ಆತನ ಮಗ (ವಿನೀಶ್ ದರ್ಶನ್) ಪರದೆಗೆ ನಮಸ್ಕರಿಸುತ್ತಾರೆ.
ಚಿತ್ರೀಕರಣ
ಫೆಬ್ರವರಿಯ ೨೦೧೩ರ ಮಧ್ಯಭಾಗದಲ್ಲಿ, ರಾಜಕಾರಣಿ ಸಂದೇಶ್ ನಾಗರಾಜ್ ತಾವು ದರ್ಶನ್ ನಟಿಸಿರುವ ಚಿತ್ರವೊಂದನ್ನು ನಿರ್ಮಿಸುವುದಾಗಿ ಘೋಷಿಸಿದರು. ಅಂಬಾರಿ ಮತ್ತು ಅದ್ಧೂರಿ ಚಿತ್ರಗಳಲ್ಲಿ ನಿರ್ದೇಶಕ ಎ.ಪಿ ಅರ್ಜುನ್ ಅವರ ಕೆಲಸವನ್ನು ದರ್ಶನ್ ಹೊಗಳಿದ್ದರು. ತಮ್ಮ ತಂಗಿಗಾಗಿ ಚಿತ್ರಕ್ಕಾಗಿ ಸಾಹಿತ್ಯವನ್ನು ಬರೆದಿದ್ದ ಎ.ಪಿ ಅರ್ಜುನ್ ರನ್ನು ತಮ್ಮ ಚಿತ್ರಕ್ಕೆ ನಿರ್ದೇಶನ ಮಾಡಲು ಕೇಳಿಕೊಂಡರು. ದರ್ಶನ್ ಪೋಲೀಸ್ ಅಧಿಕಾರಿಯ ಪಾತ್ರವನ್ನು ನಿರ್ವಹಿಸುತ್ತಿದ್ದಾರೆ ಮತ್ತು ಕಥೆಯ ಸ್ಕ್ರಿಪ್ಟಿಂಗ್ ಆರಂಭದ ಹಂತದಲ್ಲಿ ಇದೆ ಎಂದು ಬಹಿರಂಗವಾಯಿತು.
ಈ ಚಲನಚಿತ್ರವು ಫೆಬ್ರವರಿ ೧೬, ೨೦೧೩ ರಂದು ಬೆಂಗಳೂರಿನ ಕಂಠೀರವ ಸ್ಟುಡಿಯೊದಲ್ಲಿ ಮಾಜಿ ಮುಖ್ಯಮಂತ್ರಿ ಎಚ್.ಡಿ. ಕುಮಾರಸ್ವಾಮಿ ಮತ್ತು ನಟ ವಿ. ರವಿಚಂದ್ರನ್ ಉಪಸ್ಥಿತಿಯಲ್ಲಿ ಪ್ರಾರಂಭವಾಯಿತು. ಶೂಟಿಂಗ್ ಐರಾವತ ಎಂದು ಹೆಸರಿಸಲ್ಪಟ್ಟ ಈ ಚಿತ್ರವು ನಿರ್ಮಾಪಕರಿಂದ ಅದ್ದೂರಿಯಾಗಿ ನಿರ್ಮಾಣವಾಗಲಿದೆ ಎಂದು ವರದಿಯಾಯಿತು. ಮತ್ತು ದರ್ಶನ್ ಅವರ ಚಲನಚಿತ್ರಗಳಲ್ಲಿ ಸಾಮಾನ್ಯವಾದಂತೆ ಶೂಟಿಂಗ್ ಮೈಸೂರು ನಗರದಲ್ಲಿ ನಡೆಯುವುದಿಲ್ಲ ಎಂದು ವರದಿಯಾಯಿತು. ನಿರ್ದೇಶಕ ಅರ್ಜುನ್ ಮತ್ತು ನಟ ದರ್ಶನ್ ಅವರ ಅನಿಗದಿತ ವೇಳಾಪಟ್ಟಿಯ ಕಾರಣದಿಂದ ಚಿತ್ರೀಕರಣ ನಿಧಾನಗತಿಯ ವೇಗಯಲ್ಲಿ ನಡೆಯಿತು.
ತಾರಾಗಣ
ನಟಿ ಎರಿಕಾ ಫೆರ್ನಾಂಡಿಸ್ ಆರಂಭದಲ್ಲಿ ದರ್ಶನ್ ಎದುರು ಪ್ರಮುಖ ಪಾತ್ರವನ್ನು ವಹಿಸಲು ಆಯ್ಕೆಯಾದರು. ಆಕೆಯ ಮೊದಲ ಕನ್ನಡ ಚಲನಚಿತ್ರ ನಿನ್ನಿಂದಲೇ ಬಿಡುಗಡೆಯ ಮುಂಚೆಯೇ ಅವರು ಈ ಪಾತ್ರವನ್ನು ಪಡೆದುಕೊಂಡರು. ಅವರು ಈ ಚಿತ್ರ ಮತ್ತು ಗಣೇಶ್ ನಟನೆಯ ಬುಗುರಿ, ಎರಡನ್ನೂ ಏಕಕಾಲದಲ್ಲಿ ಮಾಡುವುದಾಗಿ ಹೇಳಿದ್ದರು. ಆದಾಗ್ಯೂ, ತೂಕ ಇಳಿಕೆಯ ವ್ಯತ್ಯಾಸಗಳ ಕಾರಣದಿಂದಾಗಿ, ಎರಿಕಾ ಚಲನಚಿತ್ರದಿಂದ ಹೊರಬಿದ್ದರು .ರಚಿತಾ_ರಾಮ್ ತನ್ನ ಪಾತ್ರವನ್ನು ಅನೂರ್ಜಿತ ಎಂದು ಗುರುತಿಸಿದರೆಂದು ವರದಿಗಳು ಸೂಚಿಸಿವೆ. ಅಂತಿಮವಾಗಿ, ಅರ್ಜುನ್ ಅವರು Google ಮೂಲಕ ಉರ್ವಶಿ ರೌಟೆಲಾ ಅವರನ್ನು ಅಂತಿಮಗೊಳಿಸಿದರು. ಮಿಸ್ ವರ್ಲ್ಡ್ ಸ್ಪರ್ಧೆಯಲ್ಲಿ ಆಯ್ಕೆಯಾಗಿದ್ದ  ಉರ್ವಶಿ ರೌಟೆಲಾ ಅವರ ಚಿತ್ರಗಳನ್ನು ಕಂಡುಕೊಂಡರು. ಆಕೆಯ ಸ್ನಿಗ್ಧ ಸೌಂದರ್ಯ ಮತ್ತು ದರ್ಶನ್ ಎದುರು ಬೇಕಾದ ಎತ್ತರದಿಂದಾಗಿ ಆಕೆ ಸೂಕ್ತ ಆಯ್ಕೆ ಎನಿಸಿದರು.
ಬಹುಭಾಷಾ ನಟ ಪ್ರಕಾಶ್ ರಾಜ್ ದರ್ಶನ್ ಎದುರು ಖಳನಟನಾಗಲು ಸಹಿ ಹಾಕಿದರು. ಅನಂತನಾಗ್ ಮತ್ತು ಸಿತಾರ ದರ್ಶನ್ ಪಾತ್ರಕ್ಕೆ ಪೋಷಕರ ಪಾತ್ರವನ್ನು ವಹಿಸುತ್ತಿದ್ದಾರೆಂದು ವರದಿಯಾಗಿದೆ. ಜೊತೆಗೆ ಬುಲೆಟ್ ಪ್ರಕಾಶ್ ಸಹ ಪ್ರಮುಖ ಪೋಷಕ ಪಾತ್ರಕ್ಕಾಗಿ ಒಪ್ಪಿದ್ದಾರೆ ಎಂದು ವರದಿಯಾಯಿತು. ೨೦೧೫ ರ ಆರಂಭದಲ್ಲಿ, ದರ್ಶನ್ ಅವರ ಏಳು ವರ್ಷದ ಮಗ ವಿನೀಶ್ ತನ್ನ ತಂದೆಯೊಂದಿಗೆ ಸಣ್ಣ ಪಾತ್ರದ ಪಾತ್ರದಲ್ಲಿ ನಟಿಸಿದ್ದಾನೆ ಎಂದು ವರದಿಯಾಗಿದೆ.
ಸಂಗೀತ
ಧ್ವನಿಪಥವನ್ನು ವಿ. ಹರಿಕೃಷ್ಣ ಸಂಯೋಜಿಸಿದ್ದಾರೆ. ಮತ್ತು ಆಗಸ್ಟ್ ೧೬, ೨೦೧೫ ರಂದು, ಚಲನಚಿತ್ರದ ಧ್ವನಿಸುರುಳಿಯನ್ನು ಬಿಡೂಗಡೆಗೊಳಿಸಲಾಯಿತು.
ಕೊಂಡಿಗಳು
ವರ್ಗ:ವರ್ಷ-೨೦೧೫ ಕನ್ನಡಚಿತ್ರಗಳು ವರ್ಗ:ಕನ್ನಡ ಚಲನಚಿತ್ರಗಳು
ಸೋನಾರ್
thumb|ಫ್ರೆಂಚ್‌,ಎಫ್70 ವೇಗವಾಗಿ ಸಾಗುವ ಕಿರು ಯುದ್ಧನೌಕೆಗಳ್ಅಂತಹ (ಇಲ್ಲಿ, ಲ ಮೊಟ್ಟೆ-ಪಿಕ್ವೆಟ್) ಗೆ-ಸರಿಹೊಂದುವಂಥಹ ವಿಡಿಎಸ್ (ಅಸ್ಥಿರವಾದ ಆಳವಾದ ಸೊನರ್)ಮಾದರಿಯ ಡಿಯುಬಿವಿ43 ಅಥವಾ ಡಿಯುಬಿವಿ43C ಎಳೆಯುವ ಸೊನರ್‌ಗಳು.
ಸೋನಾರ್ ಅಥವಾ Sonar  (‘SOund Navigation And Ranging’ ಇದರ ಸಂಕ್ಷಿಪ್ತ ರೂಪ) ಇದೊಂದು ಶಬ್ದ ಪ್ರಸಾರದ ಮೂಲಕ (ಸಾಮಾನ್ಯವಾಗಿ ನೀರಿನಾಳದಲ್ಲಿ, ಸಬ್‌ಮೆರಿನ್ ನೌಕಾಯಾನದಲ್ಲಿ) ಸಂಪರ್ಕಕ್ಕಾಗಿ ಅಥವಾ ಇತರ ನೌಕೆಗಳನ್ನು ಪತ್ತೆ ಹಚ್ಚಲು ಉಪಯೋಗಿಸುವ ತಂತ್ರವಾಗಿದೆ. ಎರಡು ರೀತಿಯ ತಾಂತ್ರಿಕತೆಗೆ ಸೋನಾರ್ ಎಂದು ಕರೆಯಲಾಗುತ್ತದೆ: ನಿಷ್ಕ್ರಿಯ ಸೋನಾರ್ ಇದು ಹಡಗುಗಳಿಂದ ಮಾಡಲ್ಪಟ್ಟ ಶಬ್ದಗಳನ್ನು ಆಲಿಸಲು ಅಗತ್ಯವಾಗಿದೆ. ಸಕ್ರಿಯ ಸೋನಾರ್ ಇದು ಶಬ್ದದ ನಾಡಿಯ ವಿಮೋಚನೆಗಾಗಿ ಹಾಗೂ ಪ್ರತಿಧ್ವನಿಯನ್ನು ಆಲಿಸಲು ಅಗತ್ಯವಾಗಿದೆ. ಸೋನಾರ್ನ್ನು ನೀರಿನಲ್ಲಿನ "ಗುರಿಮಾಡಿದ ವಸ್ತುವಿನ" ಪ್ರತಿಧ್ವನಿಯ ಲಕ್ಷಣಗಳನ್ನು ಧ್ವನಿವಿಜ್ಞಾನದ ಮೂಲಕ ಕಂಡುಹಿಡಿಯುವಿಕೆ ಮತ್ತು ಅಳೆಯುವಿಕೆಗೆ ಉಪಯೋಗಿಸಬಹುದು. ರಾಡಾರ್ ನ ಪರಿಚಯಿಸುವಿಕೆಗಿಂತ ಮೊದಲು ಗಾಳಿಯಲ್ಲಿ ಧ್ವನಿ ಕಂಡುಕೊಳ್ಳುವಿಕೆ ಉಪಯೋಗಿಸಲ್ಪಟ್ಟಿತ್ತು. ಸೋನಾರ್ ಅನ್ನು ಕೂಡ ಗಾಳಿಯಲ್ಲಿ ಯಂತ್ರಮಾನವನ ಸಂಚಾರಕ್ಕಾಗಿ ಉಪಯೋಗಿಸಬಹುದು, ಮತ್ತು ಸೋಡಾರ್ (ಗಾಳಿಯಲ್ಲಿನ ಮೇಲಕ್ಕೆ ನೋಡುವಂತಹ ಸೋನಾರ್)ನ್ನು ವಾತಾವರಣದ ಪರೀಕ್ಷೆಯಲ್ಲಿ ಉಪಯೋಗಿಸಲಾಗುತ್ತದೆ. ಸೋನಾರ್ ಅನ್ನು ಶಬ್ದವನ್ನು ಉತ್ಪಾದಿಸುವ ಹಾಗೂ ಗೃಹಿಸುವ ಸಾಧನದಲ್ಲಿ ಉಪಯೋಗಿಸಲಾಗುತ್ತದೆ. ಧ್ವನಿಯ ಆವರ್ತನಗಳನ್ನು ಸೋನಾರ್ ನಲ್ಲಿ ಅತ್ಯಂತ ಅಲ್ಪ (ತಳಮಟ್ಟದ ಧ್ವನಿ ತರಂಗ) ದಿಂದ ಅತ್ಯಂತ ಉಚ್ಚ (ಅತಿಗಾಮಿ ಧ್ವನಿತರಂಗ)ಕ್ಕೆ ಮಾರ್ಪಡಿಸಲು ಉಪಯೋಗಿಸಲಾಗುತ್ತದೆ. ನೀರಿನ ಆಳದ ಶಬ್ದದ ಅಧ್ಯಯನವು ಆಳ ನೀರಿನ ಧ್ವನಿ ವಿಜ್ಞಾನ ಅಥವಾ ಹೈಡ್ರಾಅಕಾಸ್ಟಿಕ್ಸ್ ಎಂದು ಕರೆಯಲ್ಪಡುತ್ತದೆ.
ಇತಿಹಾಸ
ಆದರೂ ಕೆಲವು ಪ್ರಾಣಿಗಳು (ಡೊಲ್ಫಿನ್ ಮತ್ತು ಬ್ಯಾಟ್ಸ್) ಶಬ್ದವನ್ನು ಮಾತನಾಡಲು ಹಾಗೂ ವಸ್ತುವನ್ನು ಪತ್ತೆ ಹಚ್ಚಲು ಲಕ್ಷಾಂತರ ವರ್ಷಗಳಿಂದ ಉಪಯೋಗಿಸುತ್ತಿವೆ. ಮಾನವನಿಂದ ನೀರಿನಲ್ಲಿ ಉಪಯೋಗವು ಲಿಯೋನಾರ್ಡೋ ಡಾ ವಿಂಚಿ ಅವರಿಂದ ೧೪೯೦ ರಲ್ಲಿ ದಾಖಲಿಸಲ್ಪಟ್ಟಿತು. ನೀರಿನಲ್ಲಿ ಸೇರಿಸಲ್ಪಟ್ಟದ ನಾಳಕ್ಕೆ ಕಿವಿಯಿಟ್ಟು ಕೇಳುವ ಮೂಲಕ ಹಡಗನ್ನು ಪತ್ತೆ ಹಚ್ಚಲು ಉಪಯೋಗಿಸಲಾಗುತ್ತದೆ ಎಂದು ಹೇಳಲಾಗುತ್ತದೆ. ೧೯ ನೇ ಶತಮಾನದಲ್ಲಿ ಆಳ ನೀರಿನ ಗಂಟೆಯು ಬೆಳಕಿನ ಮನೆಗಳಿಗೆ ಅಪಾಯವನ್ನು ತಿಳಿಸುವ ಸಾಧಕವಾಗಿ ಉಪಯೋಗಿಸಲ್ಪಟ್ಟಿತು.
ಬಾವಲಿಗಳು ಆಕಾಶದಲ್ಲಿ ಸಂಚರಿಸುವಾಗ ಶಬ್ದ ಉಪಯೋಗಿಸುವಂತೆ ನೀರಿನ ಆಳದಲ್ಲಿ ’ಪ್ರತಿಧ್ವನಿಯ ಗುರುತಿಸಲು’ ಶಬ್ದವನ್ನು ಬಳಸುವಿಕೆಯು ೧೯೧೨ ರ ಟೈಟಾನಿಕ್ ದುರಂತದ ಕಾರಣದಿಂದಾಗಿ ಬಂತೆಂದು ಕಾಣುತ್ತದೆ. ಟೈಟಾನಿಕ್ ಘಟನೆಯ ಒಂದು ತಿಂಗಳ ನಂತರ ಜಗತ್ತಿನ ಮೊದಲ ಆಳ ನೀರಿನ ಪ್ರತಿಧ್ವನಿ ದೂರದ ಸಾಧನದ ಕುರಿತು ಬ್ರಿಟೀಷ್ ಪೇಟೆಂಟ್ ಕಚೇರಿಯಲ್ಲಿ ಪೇಟೆಂಟ್ ಗಾಗಿ ಸಲ್ಲಿಸಲ್ಪಟ್ಟಿತು. ಆಂಗ್ಲ ಪವನಶಾಸ್ತ್ರಜ್ಞ ಲೇವಿಸ್ ರಿಚರ್ಡ್ಸನ್ ಅವರು ಪೇಟೆಂಗ್ ಸಲ್ಲಿಸಿದ್ದರು. ಮತ್ತು ೧೯೧೩ ರಲ್ಲಿ ಜರ್ಮನಿಯ ಓರ್ವ ಭೌತ ವಿಜ್ಞಾನಿ ಅಲೆಕ್ಸಾಂಡರ್ ಬೆಹ್ಮ್ ಎಂಬವರಿಗೆ ಪ್ರತಿಧ್ವನಿ ಕುರಿತು ಪೇಟೆಂಟ್ ದೊರಕಿತು.
ಕೆನಡಾದ ರೇಜಿನಾಲ್ಡ್ ಫೆಸ್ಸೇಂಡನ್ ಅವರು ಬೊಸ್ಟನ್‌ನಲ್ಲಿನ ಸಬ್‌ಮೆರೀನ್ ಸಿಗ್ನಲ್ ಕಂಪನಿಯಲ್ಲಿ ಕೆಲಸ ಮಾಡುತ್ತಿರುವಾಗ ೧೯೧೨ ರಲ್ಲಿ ಒಂದು ಪ್ರಾಯೋಗಿಕ ಪದ್ಧತಿಯನ್ನು ತಯಾರಿಸಿದರು. ನಂತರ ಈ ಪದ್ಧತಿಯು ಬೊಸ್ಟನ್ ನ ಹಾರ್ಬರ್ ನಲ್ಲಿ ಪರೀಕ್ಷಿಸಲ್ಪಟ್ಟಿತು. ನಂತರ ಕೊನೆಯದಾಗಿ ೧೯೧೪ ರಲ್ಲಿ ಕೆನಡಾದ ಗ್ರ್ಯಾಂಡ್ ಬ್ಯಾಂಕ್ ಆಫ್ ನ್ಯೂಫೌಂಡ್‌ಲ್ಯಾಂಡ್ ನ ಯು.ಎಸ್. ರೆವಿನ್ಯೂ (ಈಗಿನ ಕೋಸ್ಟ್ ಗಾರ್ಡ್) ಕಟ್ಟರ್ ಮಿಯಾಮಿಯಲ್ಲಿ ಪರೀಕ್ಷಿಸಲ್ಪಟ್ಟಿತು. ಆ ಪರೀಕ್ಷೆಯಲ್ಲಿ ಫೆಸ್ಸೆಂಡೆನ್ ಅವರು ಆಳದ ಧ್ವನಿ, ನೀರಿನೊಳಗಿನ ಮಾತು (ಮೋರ್ಸ್ ಕೋಡ್) ಮತ್ತು ಪ್ರತಿಧ್ವನಿ ದೂರ (೨ ಮೈಲಿ (೩ ಕಿ.ಮೀ.) ದೂರದಲ್ಲಿರುವ ಮಂಜುಗಡ್ಡೆಯನ್ನು ಪತ್ತೆ ಹಚ್ಚುವುದು). ಫೆಸ್ಸೇಂಡನ್ ಆಸಿಲ್ಲೇಟರ್ ಎಂಬುದು  ೫೦೦ ಸಿಎ Hz ಆವರ್ತನದಲ್ಲಿ ಮಂಜುಗಡ್ಡೆಯ ಸ್ಥಳವನ್ನು ೩ ಮೀಟರ್‌ಗಳ ತರಂಗಾಂತರದಿಂದಾಗಿ ಮತ್ತು ಸಂಜ್ಞಾಪರಿವರ್ತಕದ ಸೂಸುತ್ತಿರುವ ಮುಖದ ಆಯಾಮವು ಕಡಿಮೆಯಿದ್ದುದರಿಂದಾಗಿ (ವ್ಯಾಸವು ಒಂದು ಮೀಟರ್‌ಗಿಂತ ಕಡಿಮೆ ಇದ್ದುದರಿಂದ) ಪತ್ತೆ ಹಚ್ಚಲು ವಿಫಲವಾಯಿತು  ಹತ್ತು ಮಾಂಟ್ರಿಯಲ್‌ನಿಂದ ತಯಾರಿಸಲ್ಪಟ್ಟ ಬ್ರಿಟಿಷ್ ಹೆಚ್ ದರ್ಜೆಯ ಸಬ್‌ಮೆರೀನ್‌ಗಳು ೧೯೧೫ ರಲ್ಲಿ ನೀರಿಗಿಳಿಸಲ್ಪಟ್ಟವು ಮತ್ತು ಅವು ಫೆಸ್ಸೇಂಡನ್ ಆಸ್ಸಿಲ್ಲೇಟರ್ ಅನ್ನು ಹೊಂದಿದ್ದವು.
ಮೊದಲ ಜಾಗತಿಕ ಮಹಾಯುದ್ಧದ ಸಮಯದಲ್ಲಿ ಸಬ್‌ಮೆರೀನ್‌ಗಳನ್ನು ಪತ್ತೆ ಹಚ್ಚುವ ಸಲುವಾಗಿ ಶಬ್ದದ ಪರಿಶೋಧನೆಗೆ ಒತ್ತು ನೀಡಲಾಯಿತು. ಬ್ರಿಟೀಷರು ನೀರಿನೊಳಗೆ ಮೊದಲ ಹೈಡ್ರೋಫೋನ್‌ಗಳನ್ನು ಉಪಯೋಗಿಸಿದರು. ರಷ್ಯಾದ ಇಲೆಕ್ಟ್ರಿಕಲ್ ಎಂಜಿನಿಯರ್ ಕೊನ್ ಸ್ಟಾನಟಿನ್ ಚಿಲೊಸ್ಕಿ ಜೊತೆ ಕೆಲಸ ಮಾಡುತ್ತಿದ್ದ ಫ್ರೆಂಚ್ ಭೌತವಿಜ್ಞಾನಿ ಪಾಲ್ ಲಾಂಜೆವಿನ್ ಎಂಬುವವರು ಸಬ್‌ಮೆರೀನ್‌ಗಳನ್ನು ಪತ್ತೆ ಹಚ್ಚಲು ಸ್ಪಟಿಕ ಶಿಲೆಯನ್ನು ಉಪಯೋಗಿಸಿ ಕಾರ್ಯನಿರತ ಶಬ್ದ ಸಾಧನದ ಅಭಿವೃದ್ಧಿಪಡಿಸುವಲ್ಲಿ ೧೯೧೫ ರಲ್ಲಿ ಕೆಲಸ ಮಾಡಿದರು. ಪೀಜೋಎಲೆಕ್ಟ್ರಿಕ್ ಮತ್ತು ಮ್ಯಾಗ್ನೆಟೋಸ್ಟ್ರಿಕ್ಟಿವ್ ಸಂಜ್ಞಾಪರಿವರ್ತಕಗಳು ನಂತರದಲ್ಲಿ ಸ್ಥಾಯಿವಿದ್ಯುತ್ ಸಂಜ್ಞಾಪರಿವರ್ತಕಗಳ ಬದಲಾಗಿ ಬಂದರೂ, ಇದು ಭವಿಷ್ಯದ ವಿನ್ಯಾಸದ ಮೇಲೆ ಪ್ರಭಾವವನ್ನು ಬೀರಿತು. ಕಡಿಮೆ ಭಾರದ ಶಬ್ದ-ಸಂವೇದಿ ಪ್ಲ್ಯಾಸ್ಟಿಕ್ ಫಿಲ್ಮ್ ಮತ್ತು ಫೈಬರ್ ಆಪ್ಟಿಕ್‌ಗಳನ್ನು ಹೈಡ್ರೋಫೋನ್‌ಗಳು (ಶಾಬ್ದಿಕ-ವಿದ್ಯುತ್ ಸಂಜ್ಞಾಪರಿವರ್ತಕಗಳು ನೀರಿನಲ್ಲಿನ ಬಳಕೆಗಾಗಿ) ಗಳಲ್ಲಿ ಬಳಸಲಾಯಿತು, ಆದರೆ ಟರ್ಫೆನಾಲ್-ಡಿ ಮತ್ತು PMN (ಲೆಡ್ ಮ್ಯಾಗ್ನೇಶಿಯಮ್ ನಿಯೋಬೇಟ್) ಗಳನ್ನು ಪ್ರೊಜೆಕ್ಟರ್‌ಗಳಿಗಾಗಿ ಅಭಿವೃದ್ಧಿಪಡಿಸಲಾಯಿತು.
ಎ‌‍ಎಸ್‌ಡಿಐಸಿ
೧೯೧೬ ರಲ್ಲಿ ಬ್ರಿಟಿಷ್ ಪರಿಶೀಲನೆ ಹಾಗೂ ಪರಿಶೋಧನೆ ಆಲೋಚನಾ ಸಭೆಯ ಅಡಿಯಲ್ಲಿ ಕೆನಡಾದ ಭೌತವಿಜ್ಞಾನಿ ರೋಬರ್ಟ್ ವಿಲಿಯಂ ಬೋಯ್ಲೆ ಎಂಬವರು ಎ ಬಿ ವುಡ್ ಜೊತೆಗೆ ಕಾರ್ಯನಿರತ ಶಬ್ದದ ಪತ್ತೆ ಹಚ್ಚುವಿಕೆಯ ಕಲ್ಪನೆಯನ್ನು ತೆಗೆದುಕೊಂಡರು. ೧೯೧೭ ರ ನಡುವೆ ಮೊದಲ ಮಾದರಿಯನ್ನು ನಿರ್ಮಿಸಿದರು. ಈ ಕೆಲಸವು ಸಬ್‌ಮೆರೀನ್ ನಿರೋಧಕ ವಿಭಾಗಕ್ಕೆ ಅತ್ಯಂತ ಹೆಚ್ಚಿನ ಗೌಪ್ಯತೆ ಒದಗಿಸಿತು. ಮತ್ತು ಜಗತ್ತಿನ ಮೊದಲ ನೀರಿನೊಳಗಿನ ಶಬ್ದ ಪತ್ತೆ ಹಚ್ಚುವ ಹಡಗು ನಿರ್ಮಿಸಲು ಬೆಣಚುಕಲ್ಲಿನ ಪಿಜೋಲೆಕ್ಟ್ರಿಕ್ ಕ್ರಿಸ್ಟಾಲ್ಸ್ ಗಳನ್ನು ಉಪಯೋಗಿಸಲಾಗಿತ್ತು. ರಹಸ್ಯವನ್ನು ಕಾಪಾಡುವ ಸಲುವಾಗಿ ಶಬ್ದದ ಪ್ರಯೋಗ ಅಥವಾ ಕ್ವಾರ್ಟ್ಸ್‌ನ ಕುರಿತು ಹೇಳಲಿಲ್ಲ- ಮೂಲ ಮಾದರಿಯನ್ನು ವಿವರಿಸಲು (‘ಸಸ್ಪರ್ಸೋನಿಕ್ಸ್’) ಬಳಸಿದ ಹೆಸರನ್ನು 'ASD'ics ಎಂದು ಮತ್ತು ಬೆಣಚುಕಲ್ಲಿನ ವಸ್ತುವನ್ನು 'ASD'ivite ಎಂದು ಬದಲಾಯಿಸಲಾಗಿ, ಬ್ರಿಟಿಶ್ ಅಕ್ರೊನಿಮ್ ಇದು ಎ‌‍ಎಸ್‌ಡಿಐಸಿ ಎಂದು ಬದಲಾಯಿತು. ೧೯೩೯ ರಲ್ಲಿ ಆಕ್ಸಫರ್ಡ್ ಇಂಗ್ಲೀಷ್ ನಿಘಂಟಿನಲ್ಲಿ ಕೇಳಲಾದ ಪ್ರಶ್ನೆಗೆ ಉತ್ತರವಾಗಿ, ಅಡ್ಮಿರಲ್ಟಿಯು ಇದು ‘ಸಬ್‌ಮೆರೀನ್ ಪತ್ತೆಹಚ್ಚುವುದಕ್ಕೆ ಸಂಬಂಧಪಟ್ಟ ಸಮಿತಿ’ ಗೆ ಸೇರಿದ್ದು ಎಂದಿತು. ಮತ್ತು ಇದು ಈಗಲೂ ಹೆಚ್ಚಾಗಿ ನಂಬಲ್ಪಡುತ್ತಿದೆ, ಆದರೆ ನಿಜವಾಗಿ ಅಂತಹ ಯಾವುದೇ ಸಮಿತಿ ಅಸ್ತಿತ್ವದಲ್ಲಿಲ್ಲ.
೧೯೧೮ ರಲ್ಲಿ ಯುಎಸ್ ಮತ್ತು ಬ್ರಿಟನ್ ಎರಡೂ ದೇಶಗಳು ಕಾರ್ಯನಿರತ ಪದ್ಧತಿಯನ್ನು ತಯಾರಿಸಿದವು. ಇದರಲ್ಲಿ ಬ್ರಿಟಿಷರು ಯುಎಸ್ ಗಿಂತಲೂ ಹೆಚ್ಚು ಮುಂದುವರಿದಿದ್ದರು. ಅವರು ತಮ್ಮ ಎಚ್ಎಂಎಸ್ ಆಂಟ್ರಿಮ ನ್ನು ಎಎಸ್‌ಡಿಐಸಿ ನಲ್ಲಿ ೧೯೨೦ ರಲ್ಲಿ ಪರೀಕ್ಷಿಸಿದರು. ಮಲ್ಲು ೧೯೨೨ ರಲ್ಲಿ ಉತ್ಪಾದನೆ ಆರಂಭಿಸಿದರು. ೬ ನೇ ಡೆಸ್ಟ್ರಾಯರ್ ಫೋಟಿಲ್ಲಾ ಪಡೆಯು ಎಎಸ್‌ಡಿಐಸಿ-ಸಜ್ಜಿತ ಹಡಗನ್ನು ೧೯೨೩ ರಲ್ಲಿ ಸಜ್ಜುಗೊಳಿಸಿತು. ಎಚ್ಎಂಎಸ್ ಓಸ್‌ಪ್ರೇ ಎಂಬ ಒಂದು ಸಬ್‌ಮೆರೀನ್ ನಿರೋಧಕ ಶಾಲೆಯು ಹಾಗೂ ನಾಲ್ಕು ಹಡಗುಗಳ ಒಂದು ಹಡಗು ಪಡೆ ತರಬೇತಿಗಳು ೧೯೨೪ ರಲ್ಲಿ ಪೋರ್ಟ್‌ಲ್ಯಾಂಡಿನಲ್ಲಿ ನೆಲೆಗೊಳಿಸಲ್ಪಟ್ಟವು. ಯುಎಸ್ ನ ಸೋನಾರ್ ಕ್ಯೂಬಿ ೧೯೩೧ ರಲ್ಲಿ ಆಗಮಿಸಿತು.
ದ್ವಿತೀಯ ಜಾಗತಿಕ ಯುದ್ಧದ ಪ್ರಾರಂಭದಿಂದಾಗಿ ರಾಯಲ್ ನೇವಿಯು ೫ ಕಟ್ಟುಗಳನ್ನು ವಿವಿಧ ಮೇಲ್ಮುಖ ಒತ್ತಡದ ಹಡಗು ವರ್ಗ ಹಾಗೂ ಇತರ ಸಬ್‌ಮೆರೀನ್‌ಗಳು ಸಂಘೀಭವಿಸಿ ಒಂದು ಸಂಪೂರ್ಣ ಸಬ್‌ಮೆರೀನ್ ನಿರೋಧಕ ದಾಳಿ ಪದ್ಧತಿಯನ್ನು ಆರಂಬಿಸಲಾಯಿತು. ಮೊದಲ ಎಎಸ್‌ಡಿಐಸಿ ಪರಿಣಾಮವು ಆಳ ಆರೋಪ ಹೊಂದುವುದರ ಮೂಲಕ ಸಬ್‌ಮೆರೀನ್ ನಿರೋಧಕ ಶಸ್ತ್ರದ ಉಪಯೋಗಿಸಿದಾಗ ಆಗುವಂತೆ ಶಕ್ತಿ ಹೀನವಾಯಿತು.
ಹಡಗಿನ ಹಿಂಬಾಗದ ಮೇಲೆ ಆಕ್ರಮಣ ಮಾಡುವುದಕ್ಕಿಂತ ಮೊದಲು ನೀರೊಳಗಿನ ಸ್ಥಳದಲ್ಲಿ ಮುಂದೆ ಸಾಗಲು ದಾಳಿ ಮಾಡುವಂತಹ ಹಡಗು ಅತ್ಯಗತ್ಯವಿದ್ದು, ಇದರಿಂದಾಗಿ ದಾಳಿಯ ಸಂದರ್ಭದಲ್ಲಿ ಎಎಸ್‌ಡಿಐಸಿ ಸಂಪರ್ಕವನ್ನು ಪಡೆಯಲಾಗದಂತೆ ಆಗುತ್ತದೆ. ಬೇಟೆಗಾರ ವಿವೇಚನೆ ಇಲ್ಲದೇ ಪರಿಣಾಮಕಾರಿಯಾಗಿ ಫೈರಿಂಗ್ ಮಾಡುತ್ತಿರುವ ಸಮಯದಲ್ಲಿ ಸಬ್‌ಮರೀನ್ ಕಮಾಂಡರ್ ತಪ್ಪಿಸಿಕೊಳ್ಳಲು ಮುಂದಾಗಬಹುದು. ಹಲವು ಹಡಗುಗಳು ಸಹಕರಿಸುವ ಮತ್ತು ಹೆಜ್‌ಹಾಗ್ ಮತ್ತು ನಂತರದ ಸ್ಕ್ವಿಡ್ ನಂತಹ `ಮುಂದೆಸೆಯುವ ಆಯುಧಗಳನ್ನು' ಅಳವಡಿಸಿಕೊಳ್ಳುವ ಮೂಲಕ ಅಂಥ ಪರಿಸ್ಥಿತಿಯನ್ನು ಸರಿಪಡಿಸಿಕೊಳ್ಳಬಹುದಾಗಿದೆ. ಇವುಗಳನ್ನು ದಾಳಿಕಾರರಿಗಿಂತ ಮುಂದೆ ಮತ್ತು ಎ‌‍ಎಸ್‌ಡಿಐಸಿ ಸಂಪರ್ಕದಲ್ಲಿರುವಂತೆಯೇ ಗುರಿಗೆ ಎದುರಾಗಿ ಇರಿಸಬಹುದಾಗಿದೆ. ಬ್ಲೈಂಡ್ ಸ್ಪಾಟ್ಸ್ ನಿರಂತರ ಒಳಗೊಳ್ಳುವ, ಹಲವು ವಿಧದ ಅಡ್ಡ ಶೇಪ್ ಗಳನ್ನು ಬಳಸುವ ಬ್ರಿಟಿಷ್ ಎಎಸ್‌ಡಿಐಸಿ ಸೆಟ್ಸ್ ನಲ್ಲಿ ಯುದ್ಧ ಸಮಯದ ಬೆಳವಣಿಗೆಗಳು ಉದ್ಭವಿಸುತ್ತವೆ. ಆನಂತರ, ಆಕೋಸ್ಟಿಕ್ ಟಾರ್ಪಡೋಸ್ ಬಳಸಲಾಗುತ್ತದೆ.
ಎರಡನೇ ಜಾಗತಿಕ ಯುದ್ಧದ ಆರಂಭದಲ್ಲಿ, ಬ್ರಿಟಿಷ್ ಎಎಸ್‌ಡಿಐಸಿ ತಂತ್ರಜ್ಞಾನವನ್ನು ಯುನೈಟೆಡ್ ಸ್ಟೇಟ್ಸ್‌ಗೆ ಉಚಿತವಾಗಿ ಹಸ್ತಾಂತರಿಸಲಾಯಿತು. ಯುಕೆ ಮತ್ತು ಯುಎಸ್ ನಲ್ಲಿ ಎಎಸ್‌ಡಿಐಸಿ ಮೇಲಿನ ಸಂಶೋಧನೆ ಮತ್ತು  ನೀರೊಳಗಿನ ಶಬ್ಧ ಇವುಗಳನ್ನು ವಿಸ್ತರಿಸಲಾಯಿತು. ಹಲವು ಹೊಸ ವಿಧದ ಮಿಲಿಟರಿ ಸೌಂಡ್ ಡಿಟೆಕ್ಷನ್ ಅಭಿವೃದ್ಧಿಪಡಿಸಲಾಯಿತು. ಹೈ ಟಿ, ಡಿಪ್ಪಿಂಗ್/ ಡಂಕಿಂಗ್ ಸೋನಾರ್ ಮತ್ತು ಮೈನ್ ಡಿಟೆಕ್ಷನ್ ಸೋನಾರ್ ಎಂಬ ಕೋಡ್ ಹೆಸರಿನ ಮೇಲೆ ೧೯೪೪ರಲ್ಲಿ ಬ್ರಿಟಿಷರಿಂದ ಮೊದಲು ಅಭಿವೃದ್ಧಿ ಪಡಿಸಲಾದ ಸೋನೋಬುಯ್ಸ್‌ನ್ನು ಇದು ಒಳಗೊಂಡಿದೆ. ನ್ಯೂಕ್ಲಿಯರ್ ಸಬ್‌ಮರೀನ್ ಪ್ರತಿರೋಧಕ್ಕೆ ಸಂಬಂಧಿಸಿ ಯುದ್ಧ ನಂತರದ ಬೆಳವಣಿಗೆಗಳ ಆಧಾರದ ಮೇಲೆ ಈ ಕೆಲಸ ರಚನೆ ಮಾಡಲಾಗುತ್ತದೆ. ಪ್ರತಿತಂತ್ರಗಳನ್ನು ಹೊಂದಿದ್ದ ಆಕ್ಸಿಸ್ ದೇಶಗಳಲ್ಲೂ ಸೋನಾರ್ ಮೇಲಿನ ಕೆಲಸಗಳನ್ನು ತೆಗೆದುಕೊಂಡು ಹೋಗಲಾಗುತ್ತದೆ, ಇದರಲ್ಲಿ ಪ್ರಮುಖವಾಗಿ ಜರ್ಮನಿ. ಎರಡನೇ ಜಾಗತಿಕ ಯುದ್ಧದ ಕೊನೆಯಲ್ಲಿ ಜರ್ಮನಿಯ ಈ ಕಾರ್ಯ ಬ್ರಿಟನ್ ಮತ್ತು ಯುಎಸ್ ನಿಂದ ಅರಗಿಸಿಕೊಳ್ಳಲ್ಪಟ್ಟಿತು. ರಷ್ಯಾ ಸೇರಿದಂತೆ ಮಿಲಿಟರಿ ಮತ್ತು ನಾಗರಿಕ ಬಳಕೆಗೆ ಹಲವು ರಾಷ್ಟ್ರಗಳಿಂದ ನಿರಂತರವಾಗಿ ಸೋನಾರ್ಸ್ ಅಭಿವೃದ್ಧಿಯಾಗುತ್ತ ಬಂದಿದೆ. ಕಡಿಮೆ ಆವರ್ತನದ ಸಕ್ರಿಯ ವ್ಯವಸ್ಥೆಗಳಲ್ಲಿ ಆಸಕ್ತಿ ಹೆಚ್ಚುತ್ತಿರುವುದು ಇತ್ತೀಚಿನ ವರ್ಷಗಳ ಪ್ರಮುಖ ಮಿಲಿಟರಿ ಬೆಳವಣಿಗೆಯಾಗಿದೆ.
ಸೋನಾರ್
ರೂಪ ಎರಡನೇ ಜಾಗತಿಕ ಯುದ್ಧದಲ್ಲಿ, ಅಮೆರಿಕನ್ನರು ಅವರ ವ್ಯವಸ್ಥೆಯಲ್ಲಿ ರಾಡಾರ್‌ಗೆ ಸಮನಾಗಿ ಸೋನಾರ್ ಅನ್ನು ಬಳಸಿದರು.
ಕಾರ್ಯಸಾಮರ್ಥ್ಯದ ಅಂಶಗಳು
ಶೋಧ, ವರ್ಗೀಕರಣ ಮತ್ತು ಪ್ರಾದೇಶಿಕತೆ ಸೋನಾರ್ ಕಾರ್ಯನಿರ್ವಹಣೆಯು ವಾತಾವರಣ ಮತ್ತು ಸ್ವೀಕರಿಸುವ ಸಲಕರಣೆ, ಅಲ್ಲದೆ ನಿಷ್ಕ್ರೀಯ ಸೋನಾರ್‌ನಲ್ಲಿ ಪಸರಿಸುವ ಗುರಿಯ ಶಬ್ಧ ಅಥವಾ ಸಕ್ರಿಯ ಸೋನಾರ್ ನಲ್ಲಿನ ಟ್ರಾನ್ಸಮಿಟ್ಟಿಂಗ್ ಸಲಕರಣೆಯನ್ನು ಅವಲಂಬಿಸಿರುತ್ತದೆ.
ಶಬ್ಧ ಪಸರಣ
ಸೋನಾರ್ ಕಾರ್ಯಾಚರಣೆ ಶಬ್ಧದ ವೇಗದಲ್ಲಿನ ವ್ಯತ್ಯಾಸಗಳಿಂದ ಪ್ರಭಾವಿತವಾಗಿರುತ್ತದೆ, ವಿಶೇಷವಾಗಿ ವೆರ್ಟಿಕಲ್ ಪ್ಲೇನ್‌ನಲ್ಲಿ. ಶಬ್ಧ ಸಮುದ್ರದ ನೀರಿಗಿಂತ ಸಿಹಿ ನೀರಿನಲ್ಲಿ ಹೆಚ್ಚು ನಿಧಾನವಾಗಿ ಚಲಿಸುತ್ತದೆ, ಆದರೂ, ವ್ಯತ್ಯಾಸ ಚಿಕ್ಕದಾಗಿರುತ್ತದೆ. ವಸ್ತುರಾಶಿ ಸಾಂದ್ರತೆ ಮತ್ತು ನೀರಿನ ಗಾತ್ರ ಮಾಡುಲಸ್ ಮೂಲಕ ಇದರ ವೇಗ ಗುರುತಿಸಲಾಗುತ್ತದೆ. ಗಾತ್ರ ಮಾಡುಲಸ್ ಉಷ್ಣಾಂಶ, ಕರಗಿದ ಅಶುದ್ಧವಸ್ತುಗಳು (ಪ್ರಾಯಶಃ ಲವಣಾಂಶ), ಮತ್ತು ಒತ್ತಡದಿಂದ ಪ್ರಭಾವಿತವಾಗಿರುತ್ತದೆ. ಸಾಂದ್ರತೆಯ ಪರಿಣಾಮ ಇಲ್ಲಿ ಚಿಕ್ಕದಾಗಿರುತ್ತದೆ. ಶಬ್ಧದ ವೇಗ (ಪ್ರತಿ ಸೆಕೆಂಡಿಗೆ ಅಡಿಗಳಲ್ಲಿ) ಅಂದಾಜು:
ಹೆಚ್ಚಿನ ಸಮುದ್ರದ ಆಳದ ಸಾಲಿನ ಮತ್ತು ಸ್ಯಾಲಿನಿಟಿಯ ಏಕಾಗ್ರತೆ, ಸಾಮಾನ್ಯ ಉಷ್ಣಾಂಶಕ್ಕೆ ಸೂಕ್ತವಾದ ನಿಖರ ಅಂದಾಜು ಸಮೀಕರಣವು ಪ್ರಯೋಗಜನ್ಯವಾಗಿ ಬಂದಿರುತ್ತದೆ. ಸಮುದ್ರದ ಉಷ್ಣಾಂಶವು ಆಳಕ್ಕೆ ಹೋದಂತೆ ವ್ಯತ್ಯಾಸವಾಗುತ್ತದೆ, ಆದರೆ ೩೦ರಿಂದ ೧೦೦ ಮೀಟರ್ ಗಳಲ್ಲಿ ಆಗಾಗ್ಗೆ ಗುರುತಿಸಬಹುದಾದ ಬದಲಾವಣೆಗಳು ಆಗುತ್ತಿರುತ್ತವೆ, ಉಳಿದ ನೀರನ್ನು ಯಥಾಸ್ಥಿತಿಯಲ್ಲಿಟ್ಟು ತಂಪು ನೀರಿನಿಂದ ಮೇಲ್ಮೈ ಬಿಸಿಯನ್ನು ವಿಭಾಗಿಸುವ ಥರ್ಮೋಕ್ಲೈನ್ ಎನ್ನಬಹುದು. ಇದು ಸೋನಾರ್ ಅನ್ನು ನಿಷ್ಪಲಗೊಳಿಸಬಹುದು, ಯಾಕೆಂದರೆ ಥೆರ್ಮೋಕ್ಲೈನ್‌ನ ಒಂದು ಕಡೆಯಿಂದ ಉತ್ಪತ್ತಿಯಾದ ಶಬ್ಧವನ್ನು ಥೆರ್ಮೋಕ್ಲೈನ್ ಮೂಲಕ ವಕ್ರ ಅಥವಾ ವಕ್ರೀಭವನ ಮಾಡಲು ಹವಣಿಸುತ್ತದೆ. ಸಮುದ್ರ ನೀರಿನಲ್ಲಿಯೂ ಥೆರ್ಮೋಕ್ಲೈನ್ ಇದ್ದಿರಬಹುದು. ಆದರೂ, ಅಲೆ ಕ್ರಿಯೆ ಆಗಾಗ್ಗೆ ನೀರನ್ನು ಮಿಶ್ರಣ ಮಾಡುತ್ತದೆ ಮತ್ತು ಥೆರ್ಮೋಕ್ಲೈನ್ ಅನ್ನು ಅಳಿಸಿ ಹಾಕುತ್ತದೆ. ನೀರಿನ ಒತ್ತಡವೂ ಕೂಡ ಶಬ್ಧ ಪ್ರಸಾರದ ಮೇಲೆ ಪ್ರಭಾವ ಬೀರುತ್ತದೆ: ಹೆಚ್ಚಿನ ಒತ್ತಡವು ಶಬ್ಧದ ವೇಗವನ್ನು ಹೆಚ್ಚಿಸುತ್ತದೆ, ಶಬ್ಧದ ವೇಗ ಅಧಿಕವಿರುವ ಪ್ರದೇಶದಿಂದ ಓರೆ ಕಿರಣ ದೂರ ಮಾಡುವ ಶಬ್ಧದ ಅಲೆಗಳಿಗೆ ಅದು ಕಾರಣವಾಗುತ್ತದೆ. ಓರೆ ಕಿರಣದ ಈ ಗಣಿತದ ಮಾದರಿಯನ್ನು ಸ್ನೇಲ್‌ನ ನಿಯಮ ಎನ್ನುತ್ತಾರೆ.
ಒಂದು ವೇಳೆ ಶಬ್ಧ ಮೂಲಗಳು ಆಳವಾಗಿದ್ದಾಗ ಮತ್ತು ಸ್ಥಿತಿ ಸರಿಯಾಗಿದ್ದಾಗ ಪ್ರಸಾರ ’ಆಳದ ಶಬ್ದದ ಮಾರ್ಗ’ದಲ್ಲಿ ಬರಬಹುದು. ಆ ಮಾರ್ಗದಲ್ಲಿ ಸ್ವೀಕಾರ ಮಾಡುವವನಿಗೆ ಇದು ತೀರಾ ಕಡಿಮೆ ಪ್ರಸಾರ ಒದಗಿಸುತ್ತದೆ. ಇದು ಚಾನೆಲ್ ಬೌಂಡರಿಗಳಲ್ಲಿ ನಷ್ಟ ಇಲ್ಲದಿರುವುದು, ಸೌಂಡ್ ಟ್ರ್ಯಾಪಿಂಗ್ ನಿಂದಾಗಿ ಆಗುತ್ತದೆ. ಅದರಂತೆ ಸೂಕ್ತ ಸ್ಥಿತಿಯೊಳಗೆ `ಸರ್ಫೇಸ್ ಡಕ್ಟ್' ನಲ್ಲಿ ಪ್ರಸಾರ ಗೋಚರಿಸಬಹುದು. ಆದರೂ, ಈ ಪ್ರಕರಣದಲ್ಲಿ ಮೇಲ್ಮೈ ಮೇಲೆ ಪ್ರತಿಬಿಂಬ ನಷ್ಟ ಇರುತ್ತದೆ. ಆಳವಲ್ಲದ ನೀರಿನಲ್ಲಿ ಮೇಲ್ಮೈ ಮೇಲೆ ಮತ್ತು ತಳಭಾಗದಲ್ಲಿ ಪ್ರಸಾರ ಸಾಮಾನ್ಯವಾಗಿ ಪುನರಾವರ್ತಿತ ಪ್ರತಿಬಿಂಬವಾಗಿರುತ್ತದೆ, ಅಲ್ಲಿ ಗಮನಿಸಬಹುದಾದ ನಷ್ಟ ಗೋಚರಿಸಬಹುದು.
ಶಬ್ಧ ಪ್ರಸಾರವು ನೀರು ತನ್ನಿಂದ ತಾನೆ ಹೀರಿಕೊಳ್ಳುವ ಅದರಂತೆ ತಳಭಾಗ ಮತ್ತು ಮೇಲ್ಮೈ ಮೇಲೆ ಇರುವುದರಿಂದ ಪ್ರಭಾವಕ್ಕೊಳಗಾಗುತ್ತದೆ. ಈ ಹೀರಿಕೊಳ್ಳುವಿಕೆ ಆವರ್ತನ, ಸಮುದ್ರದ ನೀರಿನ ಅನೇಕ ವಿಧದ ಯಂತ್ರಕ್ರಿಯೆ ಮೇಲೆ ಅವಲಂಬಿತವಾಗಿರುತ್ತದೆ. ಹೀರಿಕೊಳ್ಳುವಿಕೆಯ ಪರಿಣಾಮವನ್ನು ಕಡಿಮೆ ಮಾಡಲು ಉದ್ದ-ಶ್ರೇಣಿಯ ಸೋನಾರ್ ಕಡಿಮೆ ಆವರ್ತನಗಳನ್ನು ಬಳಸುತ್ತದೆ.
ಚದುರುವಿಕೆ
ಯಾವಾಗ ಸಕ್ರಿಯ ಸೋನಾರ್ ಬಳಸಲ್ಪಡುತ್ತದೋ, ಸಮುದ್ರದಲ್ಲಿ ಅದೇ ರೀತಿ ತಳಭಾಗ ಮತ್ತು ಮೇಲ್ಮೈ ಮೇಲೆ ಸಣ್ಣ ವಸ್ತುಗಳಿಂದ ಚದುರುವಿಕೆ ಗೋಚರಿಸುತ್ತದೆ. ಇದು ಹಸ್ತಕ್ಷೇಪದ ಪ್ರಮುಖ ಮೂಲವಾಗಬಹುದು. ಈ ಧ್ವನಿಗತಿ ಶಾಸ್ತ್ರಕ್ಕೆ ಸಂಬಂಧಿಸಿದ ಚದುರುವಿಕೆ ಇಬ್ಬನಿ ಇದ್ದಾಗ ಕಾರಿನ ಹೆಡ್‌ಲೈಟ್‌ನಿಂದ ಬೀಳುವ ಬೆಳಕಿನ ಚದುರುವಿಕೆಗೆ ಸಮಾನ: ಹೆಚ್ಚು ರಭಸದ ಪೆನ್ಸಿಲ್ ಬೀಮ್ ಇಬ್ಬನಿಯನ್ನು ಕೆಲ ಮಟ್ಟಿಗೆ ಭೇದಿಸುತ್ತದೆ, ಆದರೆ ವಿಸ್ತಾರವಾದ ಬೀಮ್ ಹೆಡ್‌ಲೈ‍‍ಟ್‌ಗಳು ಹೆಚ್ಚಿನ ಬೆಳಕನ್ನು ಬೇಡವಾದ ದಿಕ್ಕಿನೆಲ್ಲೆಡೆ ಹೊರಬಿಡುತ್ತದೆ, ಗುರಿಯಿಂದ ಪ್ರತಿಫಲಿಸಿದ ಸಂಖ್ಯೆ (ವ್ಹೈಟ್- ಔಟ್)ಯಿಂದ ಚದುರಿ ವೀಕ್ಷಕನಿಗೆ ವಾಪಸ್ ಬರುತ್ತದೆ. ಸಮಾನ ಕಾರಣಗಳಿಗಾಗಿ ಚದುರುವಿಕೆ ಕಡಿಮೆ ಮಾಡಲು ಸಕ್ರಿಯ ಸೋನಾರ್ ಅನ್ನು ಇಕ್ಕಟ್ಟಾದ ಬೀಮ್‌ನಲ್ಲಿ ಪಸರಿಸುವ ಅಗತ್ಯವಿದೆ.
ಗುರಿ ಲಕ್ಷಣಗಳು
ಸಬ್‌ಮರೀನ್ ಅಂಥ ಸಕ್ರಿಯ ಸೋನಾರ್‌ನ ಗುರಿಯ ಶಬ್ಧ ಪ್ರತಿಬಿಂಬ ದ ಲಕ್ಷಣಗಳು, ಅದರ ಗುರಿ ಸಾಮರ್ಥ್ಯ ಎಂದು ಕರೆಯಲ್ಪಡುತ್ತವೆ. ತಿಮಿಂಗಿಲು, ವೇಕ್ಸ್, ಮೀನಿನ ಗುಂಪು ಮತ್ತು ಬಂಡೆ ಇವುಗಳಂತೆಯೇ ಸಮುದ್ರದಲ್ಲಿನ ವಸ್ತುಗಳಿಂದಲೂ ಪ್ರತಿಧ್ವನಿಗಳು ದೊರಕುತ್ತದೆ ಎಂಬ ಬಗ್ಗೆ ಸಂಕೀರ್ಣತೆ ಇದೆ. ನಿಷ್ಕ್ರೀಯ ಸೋನಾರ್ ಗುರಿಯ ಪಸರಿಸಿದ ಶಬ್ದದ ಲಕ್ಷಣಗಳನ್ನು ಗುರುತಿಸುತ್ತದೆ. ವರ್ಗೀಕರಣಕ್ಕೆ ಉಪಯೋಗಿಸಬಹುದಾದ ಕೆಲ ಆವರ್ತನದಲ್ಲಿನ ಎತ್ತರದ ಶಬ್ಧದ ನಿರಂತರ ವರ್ಣಪಟಲವನ್ನು ರೇಡಿಯೇಟೆಡ್ ವರ್ಣಪಟಲ ಒಳಗೊಂಡಿರುತ್ತದೆ.
ಪ್ರತಿತಂತ್ರಗಳು
ದಾಳಿ ಸಂದರ್ಭದಲ್ಲಿ ಶಬ್ಧದ ಮಟ್ಟ ಹೆಚ್ಚಿಸಲು, ಅಧಿಕ ಕೃತಕ ಗುರಿಯನ್ನು ಒದಗಿಸಲು, ಮತ್ತು ತನ್ನಿಂದ ತಾನೇ ಸಬ್‌ಮರೀನ್‌ನ ಸಿಗ್ನೇಚರ್ ಹಾಳು ಮಾಡಲು ಸಬ್‌ಮರೀನ್‌ನಿಂದ ಸಕ್ರಿಯ (ಶಕ್ತ) ಪ್ರತಿತಂತ್ರಗಳು ಆರಂಭಿಸಬಹುದು.
ನಿಷ್ಕ್ರೀಯ (ನಾನ್- ಪಾವರಡ್) ಪ್ರತಿತಂತ್ರಗಳು ಇವುಗಳನ್ನು ಒಳಗೊಂಡಿರುತ್ತದೆ:
ಸಕ್ರಿಯ ಸೋನಾರ್
thumb|400px| ಸಿದ್ಧಾಂತ ಸಕ್ರಿಯ\ಕಾರ್ಯಶೀಲ ಸೋನಾರ್ ಸಕ್ರಿಯ ಸೋನಾರ್ ಶಬ್ದ ಪ್ರಸಾರಕ ಮತ್ತು ರಿಸಿವರ್ ಅನ್ನು ಉಪಯೋಗಿಸುತ್ತದೆ. ಯಾವಾಗ ಎರಡೂ ಒಂದೇ ಸ್ಥಳದಲ್ಲಿ ಇರುತ್ತವೆಯೋ ಆಗ ಇದನ್ನು ಏಕಸ್ಥಾಯಿ ಕಾರ್ಯಾಚರಣೆ ಎನ್ನುವರು. ಯಾವಾಗ ಪ್ರಸಾರಕ ಮತ್ತು ರಿಸೀವರ್‌ಗಳು ಬೇರ್ಪಡುತ್ತವೆಯೋ ಆಗ ಇದು ದ್ವಿಸ್ಥಾಯಿ ಕಾರ್ಯಾಚರಣೆ ಎನಿಸಿಕೊಳ್ಳುತ್ತದೆ. ಯಾವಾಗ ಹೆಚ್ಚು ಪ್ರಸಾರಕಗಳು (ಅಥವಾ ಹೆಚ್ಚು ರಿಸೀವರ್‌ಗಳು) ಬಳಸಲ್ಪಡುತ್ತವೆಯೋ, ಪುನಃ ಪ್ರಾದೇಶಿಕವಾಗಿ ಬೇರ್ಪಡಿಸಲ್ಪಡುತ್ತವೆಯೋ, ಆಗ ಇದನ್ನು ಬಹುಸ್ಥಾಯಿ ಕಾರ್ಯಾಚರಣೆ ಎಂದು ಕರೆಯಲಾಗುತ್ತದೆ. ಹೆಚ್ಚಿನ ಸೋನಾರ್ ಗಳು ಪ್ರಸಾರಣ ಮತ್ತು ಗ್ರಹಣಕ್ಕೆ ಅನೇಕವೇಳೆ ಬಳಸಲ್ಪಡುವ ಒಂದೇ ರೀತಿಯ ವಿನ್ಯಾಸಗಳ ಜೊತೆ ಏಕಸ್ಥಾಯಿಯಾಗಿ ಬಳಸಲ್ಪಡುತ್ತವೆ. ಸಕ್ರಿಯ ಸೋನೋಬಾಯ್ ಪ್ರದೇಶಗಳು ಬಹುಸ್ಥಾಯಿಯಾಗಿ ಕಾರ್ಯಾಚರಣೆ ನಡೆಸಲ್ಪಡುತ್ತವೆ.
ಸಕ್ರಿಯ ಸೋನಾರ್ ಗಳು ಶಬ್ದದ ಕಂಪನವನ್ನು ಉಂಟುಮಾಡುತ್ತವೆ, ಅನೇಕವೇಳೆ ಇದು ಒಂದು "ಪಿಂಗ್" ಎಂದು ಕರೆಯಲ್ಪಡುತ್ತದೆ, ಮತ್ತು ನಂತರ ಕಂಪನದ ಪ್ರತಿಫಲನಗಳನ್ನು (ಪ್ರತಿಧ್ವನಿ) ಆಲಿಸುತ್ತದೆ. ಈ ಶಬ್ದದ ಕಂಪನವು ಸಾಮಾನ್ಯವಾಗಿ ಒಂದು ಸಂದೇಶ ಉತ್ಪಾದಕವನ್ನು ಒಳಗೊಂಡಿರುವ ಒಂದು ಸೋನಾರ್ ಪ್ರಕ್ಷೇಪಕ (ಪ್ರೊಜೆಕ್ಟರ್), ಶಕ್ತಿ ವರ್ಧಕ ಮತ್ತು ವಿದ್ಯುತ್-ಶಬ್ದಸಂಬಂಧಿ ಸಂಜ್ಞಾಪರಿವರ್ತಕ/ವಿನ್ಯಾಸಗಳನ್ನು ಬಳಸಿಕೊಂಡು ವಿದ್ಯುಜ್ಜನಿತವಾಗಿ ತಯಾರಿಸಲ್ಪಡುತ್ತವೆ. ಒಂದು ವಿಕಿರಣತಯಾರಕವು ಸಾಮಾನ್ಯವಾಗಿ ಸಂಜ್ಞಾಪರಿವರ್ತಕ ಶಕ್ತಿಯನ್ನು ಒಂದು ವಿಕಿರಣವಾಗಿ ಕೇಂದ್ರೀಕರಿಸಲು ಬಳಸಿಕೊಳ್ಳಲ್ಪಡುತ್ತದೆ, ಅದು ಉದ್ದೇಶಿತ ಸಂಶೋಧನಾ ಕೋನಗಳನ್ನು ಆವರಿಸಲು ವಿಸ್ತರಿಸಲ್ಪಡುತ್ತವೆ. ಸಾಮಾನ್ಯವಾಗಿ, ವಿದ್ಯುತ್-ಶ್ರವಣಸಂಬಂಧಿ ಸಂಜ್ಞಾಪರಿವರ್ತಕಗಳು ಟೋನ್‌ಪಿಲ್ಜ್ ವಿಧವಾಗಿರುತ್ತವೆ ಮತ್ತು ಪೂರ್ತಿ ವ್ಯವಸ್ಥೆಯ ಕಾರ್ಯಾಚರಣೆಯನ್ನು ಗರಿಷ್ಠಗೊಳಿಸುವ ಸಲುವಾಗಿ, ಹಾಗೂ ವಿಶಾಲ ಅಗಲಪಟ್ಟಿಯ ಮೇಲೆ ಹೆಚ್ಚಿನ ಕಾರ್ಯಪಟುತ್ವವನ್ನು ಸಾಧಿಸಲು ಅವುಗಳ ವಿನ್ಯಾಸವು ಗರಿಷ್ಠಗೊಳಿಸಲ್ಪಟ್ಟಿರುತ್ತದೆ. ಸಾಂದರ್ಭಿಕವಾಗಿ, ಶ್ರವಣಸಂಬಂಧಿ ಕಂಪನಗಳು ಇತರ ಮಾರ್ಗಗಳಿಂದಲೂ ತಯಾರಿಸಲ್ಪಡಬಹುದು, ಉದಾಹರಣೆಗೆ(೧)ರಾಸಾಯನಿಕವಾಗಿ ಬಳಸಿಕೊಂಡ ಸಿಡಿಮದ್ದುಗಳು, ಅಥವಾ (೨) ಗಾಳಿಬಂದೂಕು ಅಥವಾ (೩) ಪ್ಲಾಸ್ಮಾ ಶಬ್ದ ಮೂಲಗಳಿಂದಲೂ ತಯಾರಿಸಲ್ಪಡುತ್ತವೆ.
ಒಂದು ಭೌತಿಕ ವಸ್ತುವಿನ ಅಂತರವನ್ನು ಅಳತೆಮಾಡಲು, ಒಂದು ಕಂಪನದ ಪ್ರಸಾರಣದಿಂದ ಗ್ರಹಣಕ್ಕೆ ಇರುವ ಸಮಯದ ಮಿತಿಯನ್ನು ಅಳತೆ ಮಾಡಲಾಗುತ್ತದೆ ಮತ್ತು ಶಬ್ದದ ವೇಗವನ್ನು ತಿಳಿದುಕೊಂಡು ಅದನ್ನು ಒಂದು ವ್ಯಾಪ್ತಿಗೆ ಬದಲಾಯಿಸಲಾಗುತ್ತದೆ. ಸೈರಣೆಯನ್ನು ಅಳತೆಮಾಡಲು, ಹಲವಾರು ಹೈಡ್ರೋಫೋನ್‌ಗಳು ಬಳಸಲ್ಪಡುತ್ತವೆ, ಮತ್ತು ಆ ನಿರ್ದಿಷ್ಟ ಗುಂಪು ಪ್ರತಿಯೊಂದರ ಆಗಮನದ ಸಮಯವನ್ನು ಅಳತೆಮಾಡುತ್ತದೆ, ಅಥವಾ ವಿಕಿರಣ ತಯಾರಿಕೆ ಎಂದು ಕರೆಯಲ್ಪಡುವ ಒಂದು ಪ್ರಕ್ರಿಯೆಯ ಮೂಲಕ ವಿಕಿರಣಗಳಲ್ಲಿರುವ ತುಲನಾತ್ಮಕ ವ್ಯಾಪ್ತಿಯನ್ನು ಅಳತೆ ಮಾಡುವ ಮೂಲಕ ಹೈಡ್ರೋಫೋನ್‌ಗಳ ಒಂದು ವಿನ್ಯಾಸದೊಂದಿಗೆ ಅಳತೆ ಮಾಡುತ್ತದೆ,  ವಿನ್ಯಾಸದ ಬಳಕೆಯು ಪ್ರಾದೇಶಿಕ ಪ್ರತಿಕ್ರಿಯೆಯನ್ನು ಕಡಿಮೆಮಾಡುತ್ತದೆ ಆದ್ದರಿಂದ ಅಲ್ಲಿ ವಿಶಾಲ ಹೊದಿಕೆಯ ಬಹುವಿಕಿರಣ ವ್ಯವಸ್ಥೆಯು ಬಳಸಲ್ಪಡುತ್ತದೆ. ಶಬ್ದದ ಜೊತೆಗಿನ ಗುರಿಯ ಸಂಕೇತವು (ಅಸ್ತಿತ್ವದಲ್ಲಿದ್ದರೆ) ನಂತರ ಸಂಕೇತ ಪರಿಷ್ಕರಣೆಯ ಹಲವಾರು ಮಾದರಿಗಳಲ್ಲಿ ಹಾದು ಹೋಗಲ್ಪಡುತ್ತದೆ, ಅದು ಸರಳ ಸೋನಾರ್ ಗಳಿಗೆ ಕೇವಲ ಶಕ್ತಿಯ ಅಳತೆ ಮಾಡುವ ಕ್ರಮವಾಗಿರುತ್ತದೆ. ಅದು ನಂತರ ಬೇಕಾಗಿರುವ ಸಂಕೇತ ಅಥವಾ ಶಬ್ದದ ಉತ್ಪಾದನೆಗೆ ಕರೆಕೊಡುವ ನಿರ್ಧಾರ ಸಾಧನದ ಹಲವು ಮಾದರಿಗಳಿಗೆ ನೀಡಲ್ಪಡುತ್ತದೆ. ಈ ನಿರ್ಧಾರ ಸಾಧನಗಳು ಹೆಡ್‌ಫೋನ್ ಅಥವಾ ಒಂದು ಪ್ರಕಟಣೆಯ ಜೊತೆಗಿನ ಒಂದು ನಿರ್ವಾಹಕವಾಗಿರಬಹುದು, ಅಥವಾ ಹೆಚ್ಚು ವಿಶಿಷ್ಟವಾಗಿರುವ ಸೋನಾರ್ ಗಳಲ್ಲಿ ಈ ಕಾಯಾಚರಣೆಯು ತಂತ್ರಾಂಶ (ಸೊಫ್ಟ್‌ವೇರ್)ಗಳಿಂದ ನಡೆಸಲ್ಪಡಬಹುದು. ನಂತರದ ಕಾರ್ಯಾಚರಣೆಗಳು ಅದನ್ನು ವಿಂಗಡಿಸಲು ಮತ್ತು ಸ್ಥಳೀಯವಾಗಿಸಲು, ಹಾಗೆಯೇ ಇದರ ವೇಗದ ಪ್ರಮಾಣವನ್ನು ಕಂಡುಹಿಡಿಯಲು ನಡೆಸಲ್ಪಡಬಹುದು
ಕಂಪನವು ಒಂದು ನಿರ್ದಿಷ್ಟ ಆವರ್ತನದಲ್ಲಿರಬಹುದು ಅಥವಾ ಬದಲಾಗುತ್ತಿರುವ ಆವರ್ತನದ (ಗ್ರಹಣದ ಸಮಯದಲ್ಲಿ ಕಂಪನದ ಸಂಕುಚನವನ್ನು ಅನುಮತಿಸಲು) ಒಂದು ಘಟಕವಾಗಿರಬಹುದು. ಸರಳ ಸೋನಾರ್ ಗಳು ಸಾಮಾನ್ಯವಾಗಿ ಗುರಿಯ ಚಲನೆಯ ಬದಲಾವಣೆಗಳ ಕಾರಣವಾಗಿ ಬದಲಾಗುವ ಸಂಭಾವ್ಯ ಡೊಪ್ಲರ್‌ಗಳನ್ನು ಆವರಿಸಲು ಸಾಕಷ್ಟು ವಿಶಾಲವಾದ ಶೋಧಕಗಳ ಜೊತೆ ಮೊದಲಿನದನ್ನು ಬಳಸುತ್ತದೆ, ಹಾಗೆಯೇ ಹೆಚ್ಚು ಕ್ಲಿಷ್ಟವಾಗಿರುವ ಸೋನಾರ್ ಗಳು ಸಾಮಾನ್ಯವಾಗಿ ನಂತರದ ತಂತ್ರಗಾರಿಕೆಗಳನ್ನು ಒಳಗೊಂಡಿರುತ್ತವೆ. ಡಿಜಿಟಲ್ ಪರಿಷ್ಕರಣೆಯು ದೊರಕಲು ಪ್ರಾರಂಬವಾದ ತರುವಾಯದಿಂದ ಕಂಪನಗಳ ಸಂಕುಚನವು ಡಿಜಿಟಲ್ ಸಹಸಂಬಂಧಿತ ತಂತ್ರಗಾರಿಕೆಗಳನ್ನು ಬಳಸಿಕೊಂಡು ಕಾರ್ಯಗತಮಾಡಿತು. ಮಿಲಿಟರಿ ಸೋನಾರ್ ಗಳು ಅನೇಕವೇಳೆ ಪೂರ್ತಿಯಾದ ಆವರಿಕೆಯನ್ನು ನೀಡಲು ಬಹುವಿಧದ ವಿಕಿರಣಗಳನ್ನು ಹೊಂದಿರುತ್ತವೆ ಹಾಗೆಯೇ ಸರಳ ಸೋನಾರ್ ಗಳು ಒಂದು ಚಿಕ್ಕದಾದ ಕಮಾನನ್ನು ಹೊಂದಿರುತ್ತವೆ, ಆದಾಗ್ಯೂ ವಿಕಿರಣವು, ತುಲನಾತ್ಮಕವಾಗಿ ನಿಧಾನವಾಗಿ, ಯಾಂತ್ರಿಕ ವಿಶ್ಲೇಷಣೆಗಳ ಮೂಲಕ ತಿರುಗಲ್ಪಡುತ್ತದೆ.